Klopp: «Καθήκον μας να κερδίζουμε ακόμα κι όταν βρισκόμαστε σε μέτρια κατάσταση» | LiverpoolFans.gr\nHome / Uncategories / Klopp: «Καθήκον μας να κερδίζουμε ακόμα κι όταν βρισκόμαστε σε μέτρια κατάσταση»\nΑκόμα μια νίκη για τους "Reds" που συνεχίζουν ακάθεκτοι το νικηφόρο τους σερί στη φετινή Premier League. Η Liverpool τελικά επικράτησε με 3-1 κόντρα στη Newcastle, η οποία σκόραρε πρώτη, μόλις στο 7ο λεπτό της αναμέτρησης. Παρόλα αυτά τα 2 γκολ του Mane και το γκολ του Salah κατάφεραν τελικά να δώσουν τελικά τους 3 βαθμούς στην ομάδα του Klopp, με τον Bobby Firmino να είναι ξεκάθαρα ο άνθρωπος του αγώνα καθώς μοίρασε 2 ασίστ (ειδικά η δεύτερη -στο γκολ του Salah- είναι μαγική έμπνευση). Ας δούμε τι είχε να πει ο Jurgen Klopp, μετά το τέλος της χθεσινής αναμέτρησης.\nΓια το πόσο ευχαριστήθηκε με την εμφάνιση της ομάδας του:\n«Άρχισα να το χαίρομαι μετά το 25ο λεπτό, περίπου όταν "μπήκαμε" επιτέλους στο παιχνίδι. Η Newcastle έκανε αυτό που κάνει συνήθως, είναι πολύ καλή σε αυτόν τον τρόπο παιχνιδιού και πάντα αποτελεί απειλή στις αντεπιθέσεις. Είναι δύσκολο να τους πιέσεις επειδή αλλάζουν τη μπάλα πολύ γρήγορα , συνεχώς πιέζουν και είναι μια γρήγορη ομάδα. Έτσι σκόραραν και σήμερα, που δεν καταφέραμε να κρατήσουμε το offside. Σε όλες τις άλλες περιπτώσεις βρέθηκαν οffside, αλλά αυτή ήταν η στιγμή τους. Από κει κι έπειτα όλοι ξέραμε ότι τα πράγματα δε θα ήταν εύκολα. Χρειαστήκαμε ακόμα περίπου 15 λεπτά για να επιβάλλουμε το ρυθμό μας και να παίξουμε ακόμα πιο γρήγορα.\nΑπό τη στιγμή που αρχίσαμε να παίζουμε έτσι, είχαμε τις ευκαιρίες και σκοράραμε 2 πολύ όμορφα γκολ. Στο δεύτερο ημίχρονο, μάθαμε από το παιχνίδι και σκοράραμε μόνο ένα γκολ αν και παίξαμε πολύ ωραίο ποδόσφαιρο. Υπήρξαν κάποιες στιγμές που ευχαριστήθηκα, όχι πολλές, αλλά αρκετές για να μας δώσουν τη νίκη σήμερα.»\nΓια την επίδραση του Firmino στο παιχνίδι της ομάδας:\n«Ήταν δική μου ιδέα να ξεκινήσω με τον Sadio κεντρικό επιθετικό και τον Divock έξω αριστερά. Δε δούλεψε όπως υπολόγιζα, καθώς η άμυνά τους έπαιξε με μεγάλο βάθος και τα πράγματα ήταν διαφορετικά. Γι αυτό και το αλλάξαμε κατά τη διάρκεια του παιχνιδιού. Δυστυχώς, ο Div τραυματίστηκε νωρίς στο παιχνίδι κι έπρεπε να περάσει αλλαγή. Ελπίζουμε να μην είναι κάτι σοβαρό. Φυσικά όταν μπήκε ο Bobby πέρασε στη φυσική του θέση, με τον Sadio να είναι ευέλικτος στον ανοικτό χώρο και τον Mo να έχει μια καλή μέρα και να είναι πολύ δυνατός στο "ένας εναντίον ενός" παιχνίδι. Από τη στιγμή που είχαμε πιο απελευθερωμένους τους Firmino και Mane και δώσαμε παραπάνω την μπάλα στον Salah, βρεθήκαμε να έχουμε το πάνω χέρι στην αναμέτρηση. Ήταν πολύ σημαντικό, καθώς κερδίσαμε πολλές φορές την κατοχή σε δεύτερο χρόνο και σταμάτησαν να βγαίνουν αντεπιθέσεις εις βάρος μας.»\nΓια την αντίδραση της ομάδας μετά το γκολ που δέχθηκε νωρίς στο παιχνίδι:\n«Δεν είμαι υπερβολικά ευχαριστημένος, γιατί πιστεύω ότι αυτή είναι η δουλειά μας. Δεν μπορούμε να αποδίδουμε μόνο στις καλές μας μέρες. Είναι καθήκον μας να κερδίζουμε κι όταν βρισκόμαστε σε μέτρια κατάσταση. Πρέπει να μάθουμε από το συγκεκριμένο παιχνίδι. Η πρόκληση μετά από τη διακοπή του πρωταθλήματος για τους διεθνείς αγώνες, είναι να ξαναβρεί η ομάδα ρυθμό. Πριν τη διακοπή προφανώς είχαμε ρυθμό, αλλά χρειάστηκε οι παίκτες μας να αγωνιστούν με διαφορετικές εθνικές ομάδας και διαφορετικούς τρόπους. Ύστερα μας δίνεται μιάμιση μέρα για να ξαναδουλέψουμε, ο χρόνος δεν είναι αρκετός, οπότε χρειάστηκε να εκμεταλλευτούμε και το ίδιο το παιχνίδι για να βρούμε το ρυθμό μας. Έπρεπε να το κάνουμε αυτό μέσα στο παιχνίδι γι αυτό δεν είμαι πολύ χαρούμενος ή κάτι τέτοιο. Αυτό είναι το καθήκον μας. Ανταποκριθήκαμε σ αυτό το καθήκον, αλλά χρειαζόμασταν κι άλλο χρόνο. Δεν είναι ότι μετά το 1-0 εμφανιστήκαμε. Χρειαστήκαμε κι άλλο χρόνο κι αυτό είναι λογικό.»\nΓια τη σημασία του Champions League φέτος και για το αν θα ξεκουραστούν κάποιοι παίκτες στα ευρωπαϊκά παιχνίδια προκειμένου να αγωνιστούν στην Premier League:\n«Ενδιαφέρουσα ερώτηση. Δεν κάνουμε διακρίσεις μεταξύ των διοργανώσεων- ποτέ δεν το κάναμε. Έχει να κάνει με τη διαθεσιμότητα των παικτών. Ποιος μπορεί να παίξεις και σε τι κατάσταση βρίσκεται- έτσι παίρνουμε τις αποφάσεις. Τις περισσότερες φορές δεν μπορούσαμε να λειτουργήσουμε έτσι για να είμαστε ειλικρινείς. Έπρεπε να φέρνουμε οποιονδήποτε μπορούσε έστω να περπατήσει. Δεν μπορούμε να πάμε στη Napoli και να πούμε ότι παίζουμε στο 60, στο 70 ή στο 80 τοις εκατό. Είναι ένα εντελώς διαφορετικό παιχνίδι, καθώς δε θα έχουμε την μπάλα στην κατοχή μας τόσο συχνά όσο την είχαμε σήμερα. Δυστυχώς, είναι πολύ καλή ομάδα (η Napoli). Δεν είμαι σίγουρος αν έχουν αγωνιστεί ή θα αγωνιστούν τώρα, αλλά θα δούμε τον αγώνα τους αύριο και θα πάρουμε τις αποφάσεις μας. Είναι μια καλή ομάδα που μας έχει δημιουργήσει προβλήματα στο παρελθόν και πρέπει να βεβαιωθούμε ότι δε θα μας δημιουργήσει προβλήματα αυτή τη φορά.»


Renault- Dacia: Υποδέχονται τους πελάτες τους με ειδική μέριμνα\n«Aπό την πρώτη στιγμή της πανδημίας θέσαμε ως κύρια προτεραιότητα την ασφάλεια και την διαφύλαξη της υγείας εργαζομένων και επισκεπτών. Ενημερωνόμαστε σε συνεχή βάση από τις αρμόδιες αρχές αναφορικά με τις εξελίξεις για την εξάπλωση του COVID-19 και λαμβάνουμε όλα τα απαραίτητα μέτρα», αναφέρει σε ανακοίνωσή της η ΤΕΟΡΕΝ ΜΟΤΟΡΣ Α.Ε., επίσημος εισαγωγέας των αυτοκινήτων Renault και Dacia στην Ελλάδα.\n«Υποδεχόμαστε τους πελάτες στις εκθέσεις και τα συνεργεία μας, με ειδική μέριμνα τόσο για την ασφαλή παραμονή των επισκεπτών στους χώρους, όσο και για τη διαδικασία παραλαβής και παράδοσης των αυτοκινήτων, με ειδικά πρωτόκολλα σχολαστικού καθαρισμού.\nΓια τη διευκόλυνση και την ασφάλεια των πελατών μας, αλλά και την αποφυγή συνωστισμού στις εκθέσεις και τα συνεργεία μας, παρακαλούμε πολύ τους ενδιαφερόμενους πελάτες μας να επικοινωνούν με τον Εξουσιοδοτημένο Συνεργάτη που τους εξυπηρετεί, τηλεφωνικά ή ηλεκτρονικά, καθώς και στην 24ωρη δωρεάν τηλεφωνική Info Line 800 11 11011».\nForthnet: Κατρακύλα… εσόδων και πελατών το 2019\nΔΕΔΔΗΕ: Εξυπηρέτηση μόνο κατόπιν ραντεβού στα υποκαταστήματα\nKia Ελλάς: Διευρύνει σε ακόμα περισσότερους πελάτες της το πρόγραμμα «Kia Promise»\nΚομισιόν: Ναι στη στήριξη της Renault με 5 δισ. εγγυημένα δάνεια\nΠερισσότερα σε αυτή την κατηγορία: « Νέο Kuga: Από 26.272 ευρώ το πιο εξηλεκτρισμένο Ford Honda Dream Offers »


ΤΑΞΙΔΙ ΣΤΟ ΝΗΣΙ ΤΗΣ ΦΑΝΤΑΣΙΑΣ (NIM'S ISLAND) | Σινεμά | LiFO\nΣκηνοθεσία: Τζένιφερ Φλάκετ, Μαρκ Λεβίν\nΠρωταγωνιστούν: Άμπιγκειλ Μπρέσλιν, Τζόντι Φόστερ, Τζέραρντ Μπάτλερ\nΗ μικρή Νιμ ζει σε ένα ονειρεμένο νησί και η αγοραφοβική συγγραφέας Άλεξ Ρόβερ απομονωμένη στο Σαν Φρανσίσκο. Αλληλογραφούν όταν ο πατέρας της Νιμ εξαφανίζεται μετά από μια τρομερή καταιγίδα.\n8.5.2008 | 00:00\nΒασισμένο σε ένα παιδικό βιβλίο που εξέδωσε η Γουέντι Ορ το 2002, το κινηματογραφικό αυτό παραμύθι υλοποιείται από τη Walden Media, που ειδικεύεται στο φανταστικό σινεμά υψηλού επιπέδου για παιδιά. Ήδη έχει επιμεληθεί την παραγωγή των ταινιών της σειράς Νάρνια, τη Γέφυρα για την Τεραμπίθια, το Charlotte's Web, το Mr Magorium και το The Seeker: the dark is rising. Πρόκειται λοιπόν για ένα σύγχρονο μικρό φαινόμενο στοχοποιημένης αγοράς, με φροντίδα και ταλέντο στην επιλογή υλικού, που όμως αδυνατεί να παρουσιάσει σαφές και ευδιάκριτο καλλιτεχνικό πρόσωπο. Το κενό δημιουργείται διότι η συγκεκριμένη εταιρεία παραλείπει, σκοπίμως ή μη κανείς δεν μπορεί να γνωρίζει, τη σφραγίδα του σκηνοθέτη στις ταινίες. Από το στήσιμο πηδάει κατ' ευθείαν στη σκηνογραφία και τα εφέ, με ενδιάμεσο σταθμό το κάστινγκ, με τη στρατολόγηση γνωστών ηθοποιών που θα στηρίξουν τα γνωστά βιβλία.\nΟι ιστορίες είναι ως επί το πλείστον καλές. Η ιδέα για το Ταξίδι της Φαντασίας επικεντρώνεται στην παράλληλη καταπολέμηση των φόβων μιας 11χρονης, της Νιμ, που ζει με τον επιστήμονα πατέρα της σε ένα νησί του Ειρηνικού σαν μοντέρνος Ροβινσόνας, και της Αλεξάντρα Ρόβερ, μιας τρομαγμένης γυναίκας που γράφει περιπέτειες με ήρωα έναν Ιντιάνα Τζόουνς/Crocodile Dandee, κλεισμένη στο σπίτι της στο Σαν Φρανσίσκο. Ο πρωταγωνιστής αυτός ονομάζεται Άλεξ Ρόβερ, είναι το alter ego της και αντιπροσωπεύει ό,τι δεν τολμά να κάνει η ίδια στη ζωή της. Όταν ο πατέρας της Νιμ εξαφανίζεται με το ιστιοπλοϊκό του μια μέρα στη θάλασσα, η μικρή αποφασίζει στην απελπισία της να αλληλογραφήσει με τον Ρόβερ (πιστεύοντας πως είναι άνδρας) για να ζητήσει βοήθεια. Μόνη της στο νησί, δέχεται την επίσκεψη της επίσης πανικόβλητης Αλεξάνδρα, που σε πείσμα της αθεράπευτης φοβίας της αντιδρά θετικά στο κάλεσμα της θαυμάστριας.\nΗ ταινία εξαντλείται στην απορρόφηση των κραδασμών που θα μπορούσε να προσφέρει μια φαντασιακή έκπληξη, με ατελείωτες αυτο-αφηγήσεις που εξηγούν τα πάντα πριν αυτά προλάβουν να γίνουν. Το τοπίο καταπίνει τους ανθρώπους και η ψηφιοποίησή του τους εντάσσει σε ένα ψεύτικο ντεκόρ. Η Μπρέσλιν παίζει συγκινητικά και ώριμα, ενώ η Φόστερ επιλέγει το παιχνίδισμα του Μάβερικ και το δέος της Επαφής, για να καταλήξει σε ψυχοσωματική κωμωδία με ανάμεικτα αποτελέσματα - πάντα θαυμάζει κανείς την αφοσίωση της, ειδικά όταν, σπανίως, αποφασίζει να χαλαρώσει. Οι λόγοι που γύρισε την ταινία είναι διάφανοι: Είναι πλέον μάνα και το θέμα αφορά τη θηλυκή ψυχοσύνθεση μιας μοναχικής ηρωίδας σε δοξαστικό τόνο. Ο Μπάτλερ σε διπλό ρόλο. Δανεικός και διακοσμητικός.


Η πλαζ Βουλιαγμένης πήρε το όνομα του Λουκιανού Κηλαηδόνη (EIKONEΣ) - notia.gr\n15/07/2018 16/07/2018 notia team Κανένα Σχόλιο\nΤην τελετή συνδιοργάνωσαν η Εταιρεία Ακινήτων του Δημοσίου μαζί με τον Δήμο Βούλας, Βάρης, Βουλιαγμένης. «Με χαρά πληροφορηθήκαμε ότι η Εταιρεία Ακινήτων Δημοσίου, στην οποία ανήκει η Πλαζ της Βουλιαγμένης, αποφάσισε να δοθεί το όνομα του Λουκιανού Κηλαηδόνη σε αυτήν.\nΕίναι μεγάλη τιμή και χαρά αυτή η απόφαση για εμένα και την οικογένειά μου. Ο Λουκιανός αγαπούσε τη Βουλιαγμένη, την τραγούδησε και νομίζω ότι την ανέδειξε με το περίφημο πάρτι του» έγραψε η Άννα Βαγενά στις 20 Ιουνίου στη σελίδα της στο facebook.\n«Σκεφτόμουν πάντα ότι θα ήταν πολύ ωραίο να μαζευτούμε όλοι μια βραδιά με φεγγάρι, να ξαπλώσουμε στην αμμουδιά και να ακούμε μουσική όπου θα έρχεται από τη θάλασσα, να τα ψιλολέμε ενώ θα σκάζουν κάθε τόσο πυροτεχνήματα γύρω μας. Κι αν μας αρέσει, να σηκωθούμε και να χορέψουμε», έλεγε ο Κηλαηδόνης.\nΚαι όλα έγιναν όπως τα ονειρεύτηκε. Στο πάρτι αυτό εμφανίστηκαν διαδοχικά οι Διονύσης Σαββόπουλος, Μαργαρίτα Ζορμπαλά, Βαγγέλης Γερμανός, Γιώργος Νταλάρας, Αφροδίτη Μάνου και Μαντώ, αποβιβαζόμενοι με ταχύπλοα στην πλωτή εξέδρα.\nΤο «πάρτι στη Βουλιαγμένη» θεωρήθηκε το ελληνικό Woodstock και ο Λουκιανός Κηλαηδόνης με αυτήν την εκδήλωση ήταν ο πρώτος καλλιτέχνης που έβγαλε τις συναυλίες από τα γήπεδα και τα θέατρα, σε φυσικούς χώρους.


Δραγασιά: Διαγωνισμός Τέχνης στο Ελλαδιστάν\nΣτο τρίτο βήμα μου ενώ προσπαθούσα να γευθώ την πικρή ρουφιξιά του τσιγάρου μου φεύγοντας από το τραπέζι της ψηφοφορίας των απολίτιστων, άκουσα μια σοβαρή φωνή από ένα κύριο που μου έλεγε πως αυτός δεν είναι κανίβαλος.\nΚάποτε μου είχε πει ένας Ιρακινός σπουδαγμένος φωτογράφος που ήταν εργάτης στην Ελλάδα, πως όποιος προσπαθεί να πει φιλοσοφία σε βλάκες είναι ίδιος με αυτούς. Έτσι σαν καλός μαθητής της ανατολικής σκέψης, σιώπησα και δεν του ανέφερα ότι και το παιδί του σαν διαγωνίζονταν αν ήθελε να το καμαρώσει κάποτε σπουδαίο, θα έπρεπε να του εξηγήσει και να ψηφίσει ότι έκρινε καλύτερο η συνείδησή του. Αλλά αυτό ως αξία αντιβαίνει με το παλαιότερο και γιατί όχι ακόμα τωρινό βόλεμα των «δικών» μας έστω και αν υπολείπονται άλλων αξιοτέρων.\nΣυντάκτης Κώστας Ζωγραφόπουλος στις 6/17/2014


Orthodox Voice - Ορθόδοξη Φωνή: ΚΥΡΙΑΚΗ 4 ΙΟΥΝΙΟΥ 2017 – ΤΗΣ ΠΕΝΤΗΚΟΣΤΗΣ -- «ούπω γαρ ήν Πνεύμα Άγιον»\nΚΥΡΙΑΚΗ 4 ΙΟΥΝΙΟΥ 2017 – ΤΗΣ ΠΕΝΤΗΚΟΣΤΗΣ -- «ούπω γαρ ήν Πνεύμα Άγιον»\nΗ παρουσία του Παρακλήτου\nΗ Κυριακή της Πεντηκοστής είναι η γενέθλιος ημέρα της Εκκλησίας. Πενήντα μέρες μετά από την Ανάσταση του Χριστού η Ορθόδοξη Εκκλησία μας εορτάζει την Αγία Πεντηκοστή. Έτσι καθιερώθηκε να ονομάζεται η τελευταία μεγάλη εορτή της πασχαλινής περιόδου.\nΌπως γνωρίζουμε την ημέρα της Πεντηκοστής φανερώνεται το τρίτο Πρόσωπο της Αγίας Τριάδος, το Άγιο Πνεύμα. Μέχρι τότε, όπως μας αναφέρει το Ιερό Ευαγγέλιο “ούπω γαρ ήν Πνεύμα Άγιον”. Δηλαδή δεν μας ήταν μέχρι τότε γνωστό το Άγιο Πνεύμα, το οποίο από την ημέρα της Πεντηκοστής είναι δίνει έντονα την παρουσία του μέσα στην πραγματικότητα της Εκκλησίας μας που την καθοδηγεί «εις πάσαν την αλήθειαν».\nΤην Πεντηκοστή τη γιόρταζαν οι Εβραίοι σε ανάμνηση της κακοπάθειάς τους μέσα στην έρημο, για να θυμούνται ότι μπήκαν στη γη της επαγγελίας, μετά από πολλές θλίψεις και έντονες ταλαιπωρίες και δοκιμασίες. Τότε, όταν μπήκαν στην γη της επαγγελίας, απόλαυσαν τους καρπούς των δένδρων, το κρασί και το ψωμί, το οποίο γίνεται από το σιτάρι. Όλα αυτά ήταν μια προτύπωση για τη δική μας πορεία: Και εμείς μετά από τις θλίψεις και την κακοπάθεια της αμαρτίας, μπαίνουμε στην Εκκλησία και μέσα σε αυτή χορταίνουμε πνευματικά το Σώμα και το Αίμα του Δεσπότη Χριστού. Αυτό συμβαίνει στο Ευχαριστιακό Δείπνο, στο οποίο είμαστε πάντα προσκεκλημένοι.\nΆλλη μεγάλη εορτή των Εβραίων ήταν η σκηνοπηγία. Αυτήν την γιόρταζαν μετά την συγκομιδή των καρπών, το Φθινόπωρο, δηλαδή πέντε μήνες μετά την εορτή του Πάσχα. Τη σκηνοπηγία την είχαν σε ανάμνηση της ημέρας εκείνης κατά την οποία ο Μωυσής έστησε τη σκηνή που είδε μέσα στη νεφέλη στο όρος Σινά. Τότε όλη μέρα ζούσαν στα χωράφια τους ευχαριστώντας το Θεό και συγκέντρωναν τους καρπούς των κόπων τους. Η εορτή αυτή είναι προτύπωση της αναστάσεώς μας στη Βασιλεία των Ουρανών. Τότε, θα διαλυθούν οι σάρκινες σκηνές, τα σώματά μας και θα ξαναγίνουν πάλιν άφθαρτα. Τότε οι πιστοί θα απολαύσουν τους καρπούς του πνευματικού τους αγώνα στις αιώνιες σκηνές της Βασιλείας του Θεού.\nΑγαπητοί αδελφοί, η παρουσία και ενεργοποίηση του Αγίου Πνεύματος μέσα στην Εκκλησία γίνεται αισθητή από την ημέρα της Πεντηκοστής. Το τρίτο πρόσωπο της Αγίας Τριάδος, τελειοί τα μυστήρια, φωτίζει και καθοδηγεί τους πιστούς, τους παρέχει σοφία και σύνεση, τους καθαίρει από την αμαρτία, τους αγιάζει και τους θεοποιεί. Αυτό παρέχει στον άνθρωπο κάθε αγαθό, διότι όπως ομολογούμε είναι ο θησαυρός των αγαθών και η πηγή της αγαθότητας. Αυτό φώτισε τους Προφήτες, Αυτό καθοδήγησε τους Αποστόλους, Αυτό ενίσχυσε τους Μάρτυρες και παρέχει σε κάθε άνθρωπο όλα τα πνευματικά εφόδια για να πορευθεί και να διεξαγάγει τον αγώνα τον καλό. Θα πρέπει επομένως και εμείς να απευθυνόμαστε στο τρίτο Πρόσωπο της Αγίας Τριάδος και να το παρακαλούμε: “Ελθέ και σκήνωσον εν ημίν”. Αυτό άλλωστε έπραξαν και όλες οι αγιασμένες μορφές που τιμά σήμερα η Εκκλησία. Η Μάρθα και η Μαρία, αδελφές του Λαζάρου, ο Μητροφάνης Κωνσταντινουπόλεως, ο Ιωάννης ο οσιομάρτυρας, ηγούμενος της μονής Μοναγρίου της Κύπρου και όλοι οι άγιοι που λάμπουν στο Ορθόδοξο χριστιανικό στερέωμα δίνουν ακριβώς την πιο ισχυρή μαρτυρία για την παρουσία του Αγίου Πνεύματος, του Παράκλητου, της κατ’ εξοχήν ζωής μέσα στην ανθρώπινη ιστορία.\nΧριαστάκης Ευσταθίου, Θεολόγος.


Peralveche - Ενοικιαζόμενα για Διακοπές και Καταλύματα - Castile-La Mancha, Ισπανία | Airbnb\nΕνοικιαζόμενοι χώροι για διακοπές στην τοποθεσία Peralveche\nPeralveche – Κορυφαία ενοικιαζόμενα για διακοπές\nCuenca HomevibesΠολύ γοητευτικό διαμέρισμα στην καρδιά της πόλης Cuenca. Είναι πρόσφατα ανακαινισμένο προσφέροντας άνεση στη διαμονή σας. Διαθέτει 3 υπνοδωμάτια, σαλόνι, πλήρη κουζίνα, πλήρες μπάνιο και τουαλέτα. Πρώτος όροφος με ασανσέρ. Σε στρατηγική τοποθεσία για να γνωρίσετε την πόλη, είναι στο κέντρο μόλις λίγα μέτρα από C/San Francisco και C/Carretería και μόλις 12 λεπτά με τα πόδια από τον καθεδρικό ναό, με όλα τα είδη και τις υπηρεσίες γύρω.\nΔημοφιλείς παροχές σε ενοικιαζόμενα για διακοπές στην πόλη Peralveche\nΆλλα εξαιρετικά ενοικιαζόμενα για διακοπές στην τοποθεσία Peralveche\nDonostia-San Sebastian303 χλμ


Τηλεδιάσκεψη Απολογισμού & Προγραμματισμού του Πιλοτικού Προγράμματος ενίσχυσης των ΚΕΠ Υγείας – τα ΕΠΙΚΑΙΡΑ\nΤηλεδιάσκεψη Απολογισμού & Προγραμματισμού του Πιλοτικού Προγράμματος ενίσχυσης των ΚΕΠ Υγείας\nΠραγματοποιήθηκε την Τρίτη 9 Φεβρουαρίου διαδικτυακή συνάντηση του Περιφερειάρχη Αττικής και Προέδρου του ΕΔΔΥΠΠΥ κ. Γιώργου Πατούλη και των Δημάρχων και εκπροσώπων των Δήμων Νέας Σμύρνης, Αγίας Βαρβάρας, Δάφνης – Υμηττού και Μεγαρέων: κ. Σταύρο Τζουλάκη, κ. Λάμπρο Μίχο, κ. Αναστάσιο Μπινίσκο και κ. Γρηγόρη Σταμούλη αντίστοιχα. Παραβρέθηκαν επίσης ο κ. Παναγιώτης Γιατζίδης (Πολιτικός Εκπρόσωπος του ΚΕΠ Υγείας Νέας Σμύρνης), ο κ. Βασιλείου Χρήστος (Αντιδήμαρχος Αγίας Βαρβάρας), ο κ. Κωνσταντίνος Καράμπελας (Πρόεδρος Δημοτικού Συμβουλίου Δήμου Μεγαρέων) και η κα Γεωργία Σκιαδοπούλου (Πολιτική Εκπρόσωπος του Δήμου Δάφνης – Υμηττού). Το θέμα της συνάντησης ήταν ο απολογισμός και ο προγραμματισμός του πιλοτικού προγράμματος ενίσχυσης των ΚΕΠ Υγείας των παραπάνω Δήμων από το Περιφερειακό Ταμείο Ανάπτυξης Αττικής.\nΌπως αναφέρει η σχετική ανακοίνωση: «Βασικός στόχος των ΚΕΠ Υγείας είναι η ενημέρωση όλων των πολιτών και η διοργάνωση προληπτικών εξετάσεων για 11 κύρια νοσήματα (καρκίνος του παχέος εντέρου, καρκίνος του τραχήλου της μήτρας, καρκίνος του μαστού, καρδιαγγειακός κίνδυνος, ανεύρυσμα κοιλιακής αορτής, καρκίνος του προστάτη, μελάνωμα, κατάθλιψη, οστεοπόρωση, ΧΑΠ, άνοια), προτεινόμενα από τον Παγκόσμιο Οργανισμό Υγείας, για τα οποία έχει αποδειχθεί με μελέτες πως η έγκαιρη προληπτική παρέμβαση και ανίχνευση τυχόν συμπτωμάτων κρίνεται αποτελεσματική και μπορεί να σώσει ζωές. Σύμμαχος στην ευαισθητοποίηση των πολιτών είναι το σύγχρονο λογισμικό των ΚΕΠ Υγείας μέσω του οποίου εφαρμόζονται διεθνή πρωτόκολλα screening του πληθυσμού με τα στελέχη των ΚΕΠ Υγείας να επιβλέπουν το follow up της διατήρησης της υγείας των πολιτών. Αυτοματοποιημένα το λογισμικό ενημερώνει τους πολίτες, μέσα από τον προσωπικό τους προφίλ, σχετικά με τις προληπτικές εξετάσεις που προτείνει ο Παγκόσμιος Οργανισμός Υγείας για την ηλικία και το φύλο τους, καθώς και με την πάροδο του χρόνου υπενθυμίζει την επανεξέταση τους».\nΔΗΛΩΣΕΙΣ ΠΑΤΟΥΛΗ – ΤΖΟΥΛΑΚΗ – ΓΙΑΤΖΙΔΗ\nΟ Δήμαρχος Νέας Σμύρνης, κ. Σταύρος Τζουλάκης δήλωσε: «Το ΚΕΠ Υγείας, αυτός ο καινοτόμος θεσμός υγείας, είναι μια δομή που δημιουργήθηκε με βάση τα ευρωπαϊκά πρότυπα, με σκοπό την ανάδειξη της προαγωγής υγείας και της σημασίας της προληπτικής ιατρικής. Ο εμπνευστής του, Περιφερειάρχης Αττικής και Πρόεδρος του ΕΔΔΥΠΠΥ, Γιώργος Πατούλης, είναι αυτός που έδωσε το έναυσμα ώστε οι Δήμοι να μπορούν να σταθούν στην πρώτη γραμμή της πρόληψης στο νευραλγικό κομμάτι της υγείας. Παράλληλα, με τη συνδρομή του ΕΔΔΥΠΠΥ υλοποιούμε δράσεις προληπτικής ιατρικής όλο το χρόνο με κορύφωση τη διοργάνωση ετησίως της εβδομάδας υγείας. Είμαστε έτοιμοι να δημιουργήσουμε στάση ζωής σε ό,τι αφορά την πρόληψη των πολιτών μας, σε συνεργασία με την Περιφέρεια και την Κοινωνική Υπηρεσία μας που με υπευθυνότητα και αίσθημα αλληλεγγύης στέκονται πάντα στο πλευρό κάθε ανθρώπου. Δεν πρέπει να ξεχνάμε: «Το σημαντικότερο αγαθό στη ζωή του ανθρώπου είναι η καλή κατάσταση της Υγείας του – η πρόληψη σώζει ζωές!»\nΟ Αντιδήμαρχος Κοινωνικής Πολιτικής και Αλληλεγγύης του Δήμου Ν. Σμύρνης κ. Νότης Γιατζίδης δήλωσε: «Το Πιλοτικό Πρόγραμμα του ΚΕΠ Υγείας εξελίσσεται ομαλά και πραγματοποιούνται συνεχείς εγγραφές πολιτών. Η συμβολή της Περιφέρειας Αττικής στη λειτουργία του προγράμματος είναι καθοριστική τόσο με τη χορήγηση του σύγχρονου λογισμικού, όσο και με την Τεχνική Υποστήριξη και την διάθεση εξειδικευμένου στελέχους για την λειτουργία του ΚΕΠ Υγείας. Εκτιμούμε ιδιαίτερα θετικά το γεγονός ότι ο Περιφερειάρχης στηρίζει την προσπάθειά μας και είναι δίπλα μας για την επίλυση κάθε προβλήματος, που τυχόν θα παρουσιαστεί. Εμείς από την πλευρά του Δήμου Νέας Σμύρνης δεσμευόμαστε και καταβάλουμε κάθε προσπάθεια για την επιτυχή ολοκλήρωση του στόχου του ΚΕΠ Υγείας, που είναι η θωράκιση της υγείας των πολιτών».\nPrevious ΠΑΡΗΣ ΠΑΠΑΒΑΣΙΛΕΙΟΥ: «Η κοινωνία βρίσκεται στα όρια των αντοχών της»\nNext Μνημόνιο συνεργασίας Δήμου Παλαιού Φαλήρου με το Πανεπιστήμιο Πελοποννήσου


Οι κενές θέσεις είναι: 7 στην Α´ Λυκείου, 2 στη Β' Λυκείου και 10 στη Γ' Λυκείου.\n- Για την Α΄ τάξη Λυκείου: Ευρωπαϊκή Μουσική - Θεωρία και Πράξη και Εισαγωγή στην Αρμονία, Ελληνική Παραδοσιακή Μουσική - Θεωρία και Πράξη, τα Υποχρεωτικά Ατομικά Μουσικά Όργανα (πιάνο, ταμπουράς), Ιστορία Μουσικής και υποχρεωτικά το Ατομικό Όργανο Επιλογής.\n- Για τη Β΄ τάξη Λυκείου: Αρμονία, Ανάπτυξη Ακουστικών Ικανοτήτων, Ελληνική Παραδοσιακή Μουσική, Ιστορία της Μουσικής, Υποχρεωτικό Ατομικό Όργανο - Πιάνο και υποχρεωτικά το Ατομικό Όργανο Επιλογής.\n- Για τη Γ΄ τάξη Λυκείου: Αρμονία, Ανάπτυξη Ακουστικών Ικανοτήτων, Μορφολογία, Ελληνική Παραδοσιακή Μουσική και υποχρεωτικά το Ατομικό Όργανο Επιλογής.\nΒρίσκεστε εδώ: Αρχική Νέα Ανακοινώσεις Κατατακτήριες εξετάσεις 2019


Η άγνωστη ιστορία του Έλληνα που σκότωσαν οι τζιχαντιστές\nΕΛΛΑΔΑ 10 Αυγούστου 2015\nΤην άγνωστη ιστορία του Κωνσταντίνου Ερικ Σκάρφιλντ, που σκοτώθηκε πολεμώντας εναντίον του Ισλαμικού Κράτους, αποκαλύπτει η μητέρα του, Βασιλική Σκάρφιλντ, μιλώντας στο «Έθνος».\nΜέχρι τις 2 Μαρτίου ήταν ένας από τους πολλούς αφανείς δυτικούς πολεµιστές που είχαν σπεύσει στην εµπόλεµη ζώνη για να βοηθήσουν ώστε να ανακοπεί η επέλαση των τζιχαντιστών. Εκείνη την ηµέρα έµελλε να γίνει είδηση. Τα διεθνή µέσα µετέδωσαν ότι ένας Βρετανός πρώην πεζοναύτης, ο Κωνσταντίνος Ερικ Σκάρφιλντ, 22 χρόνων, σκοτώθηκε πολεµώντας µε τους Κούρδους του YPG εναντίον των δυνάµεων του ISIS στην περιοχή Χασάκα, στα σύνορα της Συρίας µε την Τουρκία.\nΟι συµπολεµιστές του τον φώναζαν «Κώστα», γεγονός που µαρτυρούσε ότι ο τίτλος του «Ελληνα που σκότωσαν οι τζιχαντιστές» είχε βάση. Ισως µεγαλύτερη από αυτήν που υποτέθηκε αρχικά. Ο Κώστας ήταν ένας νεαρός µε βαθιές ελληνικές ρίζες, γεννηµένος από ελληνίδα µητέρα, ο οποίος είχε πάντα τη µακρινή πατρίδα στη σκέψη του.\nΟ Κωνσταντίνος υπηρέτησε στην Κόρινθο αλλά και στα σύνορα, λόγω της αγάπης του για την Ελλάδα. Αφού απολύθηκε, επέστρεψε στη Βρετανία και κατατάχθηκε στη «Μονάδα 45» των πεζοναυτών. Υπηρέτησε για 2 χρόνια, λαμβάνονταν τον τυπικό μισθό των 1.500 λιτών, αλλά μετά παραιτήθηκε. Όπως λένε δικοί του άνθρωποι, ο Κώστας δεν αρκούνταν στο ρόλο ενός στρατιώτη μακριά από τα πεδία των μαχών.\nΌπως αποκαλύπτει η μητέρα του, καθηγήτρια Αγγλικών, ο Κώστας είχε εκφράσει την απογοήτευσή του που ο αγγλικός στρατός δεν έκανε τίποτα για να σταματήσει τους τζιχαντιστές, ενώ εκείνοι προέβαιναν σε ακρότητες εναντίον των Κούρδων. Ζήτησε να παραιτηθεί από το στρατό για να πάει στη Συρία και να πολεμήσει με τους Κούρδους, αλλά το αίτημα του δεν έγινε δεκτό. Τελικά, η διοίκηση της μονάδας του έδειξε κατανόηση και διακριτικά του έδωσε άδεια να παραιτηθεί από το στρατό για να πολεμήσει στο πλευρό των Κούρδων.\n«Ο Κώστας δεν ήταν μισθοφόρος. Δεν ήταν ένας άνεργος στρατιώτης που αναζητούσε την περιπέτεια ή κάτι για να περνάει την ώρα του. Ο Κώστας μεγάλωσε σε ένα σπίτι με πολυπολιτισμικό και πολύγλωσσο περιβάλλον, με σεβασμό στη δημοκρατία, ήταν ένας αφοσιωμένος βαθιά ανθρωπιστής και πήγε στη Συρία για να υποστηρίξει τα θεμελιώδη δικαιώματα κάθε ατόμου να ζει στη χώρα του χωρίς να του επιβάλλεται οποιαδήποτε θρησκευτική ιδεολογία», δήλωσε η μητέρα του.\n«Το δράμα των Κούρδων να ζουν με τον βάρβαρο διωγμό απ΄τους τζιχαντιστές τον είχε συγκινήσει, τον είχε επηρεάσει τόσο πολύ που κανένας δεν θα μπορούσε να τον σταματήσει να φτάσει μέχρι τη Συρία και να τους βοηθήσει με τη στρατιωτική εκπαίδευση που είχε. Πριν φύγει ξαφνικά για Συρία μας έλεγε για την αλληλεγγύη που νοιώθει για τους Κούρδους, ήθελε να τους βοηθήσει. Εμείς του λέγαμε ‘δεν χρειάζεται να πας στη Συρία, μπορείς να συγκεντρώνεις χρήματα στην Αγγλία και να τους τα στέλνεις’. Αλλά όπως αποδείχθηκε μας έκρυβε τις πραγματικές του προθέσεις», πρόσθεσε.\nΗ Βασιλική Σκάρφιλντ αναφέρει πως ο γιος της αποφάσισε να φύγει μυστικά από το σπίτι του στην Αγγλία, καθώς γνώριζε ότι η οικογένειά του θα έκανε τα πάντα για να τον σταματήσει. «Μετά από δυο εβδομάδες μας τηλεφώνησε. Μας είπε ότι είναι στη Συρία και εκπαιδεύει Κούρδους μαχητές και ότι έπειτα από 6 μήνες θα επέστρεφε στην Αγγλία. Το όνειρό του, αυτό που συζητούσαμε, ήταν να αγοράσουμε έναν ελαιώνα στην Ελλάδα για να περνούν εκεί χρονικά διαστήματα Βρετανοί πρώην στρατιώτες που είχαν ψυχολογικά τραύματα από την θητεία τους στον στρατό».\nΟ Κωνσταντίνος είχε ζητήσει από τους συμπολεμιστές του να τον θάψουν κάτω από μια ελιά, εκμυστηρεύεται η μητέρα του. «Όπως έμαθα αργότερα είχε πει στους Κούρδους συμπολεμιστές του εάν σκοτωθεί να τον θάψουν κάτω από μια ελιά. Γι’ αυτό όταν τάφηκε στο ελληνικό νεκροταφείο του Νότιγχαμ αντιπροσωπεία Κούρδων ήρθαν και φύτεψαν δίπλα από τον τάφο ένα μικρό δέντρο ελιάς», είπε χαρακτηριστικά.\nΤο έργο του αδικοχαμένου πεζοναύτη συνεχίζουν οι γονείς του, που μέσα από τα μέσα κοινωνικής δικτύωσης προσπαθούν να ενημερώσουν τη κοινή γνώμη για την εγκληματική δράση των τζιχαντιστών του Ισλαμικού Κράτους.


Το «Minority Report» γίνεται πραγματικότητα: Ελευθερία ή ασφάλεια; -- Αυτοί που Κινούν τα Νήματα -- Sott.net\nΗ Pre-Crime έρχεται ως πραγματικότητα\nΌταν όμως παρατηρούμε τη σύγχρονη τεχνολογία σπάνια βλέπουμε την επιστημονική φαντασία να κινείται μακριά. Η «έξυπνη αστυνόμευση» (predictive policing) είναι ο όρος που χρησιμοποιείται και αναφέρεται στη χρήση τεχνικών πρόβλεψης, στατιστικών εργαλείων και άλλων προηγμένων τεχνολογιών για τον εντοπισμό πιθανών εγκληματικών δραστηριοτήτων. Η μέθοδος εφαρμόζεται ήδη στις Ηνωμένες Πολιτείες Αμερικής και το Ηνωμένο Βασίλειο.\nΣύμφωνα με το δημοσίευμα του Forbes, το ένα τρίτο όλων των αμερικανικών πολιτειών είτε χρησιμοποιεί είτε σκέφτεται την προληπτική «έξυπνη αστυνόμευση». Ήδη εφαρμόζεται στα αστυνομικά τμήματα της Καλιφόρνιας, της Ουάσινγκτον, της Νότιας Καρολίνας, της Αριζόνας, του Τενεσί και του Ιλινόις.\nΗ αστυνομία χρησιμοποιεί μαθηματικούς αλγόριθμους, οι οποίοι βασίζονται σε δεδομένα που συλλέγονται από κοινωνικά μέσα ενημέρωσης, κάμερες παρακολούθησης και αστυνομικά αρχεία, προκειμένου να λάβουν όπως λένε προληπτικά μέτρα κατά του εγκλήματος. Χρησιμοποιούν λογισμικά για τη δημιουργία λιστών με άτομα που είτε διατρέχουν μεγάλο κίνδυνο να υποστούν βία είτε διαφαίνεται να έχουν μεγάλες πιθανότητες να διαπράξουν έγκλημα.\nΕιδικότερα, οι τεχνικές ανάλυσης που χρησιμοποιούνται για να προβλέψουν τις εγκληματικές δραστηριότητες περιλαμβάνουν χαρτογράφηση συγκεκριμένων περιοχών ή διευθύνσεων όπου έχουν γίνει εγκλήματα κατά το παρελθόν και ανάπτυξη μαθηματικών μοτίβων με χρονικές και χωρικές σχέσεις για να προβλεφθεί το επόμενο περιστατικό, παρακολούθηση και ανάλυση των μέσων κοινωνικής δικτύωσης, όπου με τη χρήση λέξεων κλειδιών και την παρακολούθηση αλληλεπιδράσεων μεταξύ των χρηστών, οι Αρχές μπορούν να εντοπίσουν ύποπτους ή εν δυνάμει ύποπτους.\nOι ισχυροί υπολογιστές και οι πανταχού παρούσες κάμερες καταγράφουν δεδομένα από όλες τις πηγές, τα οποία στη συνέχεια αξιολογούνται και αναλύονται με τη βοήθεια αλγορίθμων.\nΟπως αναφέρεται στο δημοσίευμα του Al Jazeera, ο Robert McDaniel, κάτοικος του Σικάγου, βρέθηκε σε μια τέτοια λίστα. Είχε στενούς δεσμούς με ένα θύμα βίας και είχε 215 φορές περισσότερες πιθανότητες να είναι επιρρεπής στη βία - παρά το γεγονός ότι συνελήφθη μόνο για μικρά αδικήματα όπως ο τζόγος και το κάπνισμα μαριχουάνας. Όπως λέει η αστυνομία άρχισε να τον παρακολουθεί από κοντά. «Με έβαλαν σε μια λίστα με τους 400 πιο επικίνδυνους ανθρώπους στο Σικάγο, πώς μπορώ να είμαι επικίνδυνος για το κάπνισμα μαριχουάνας και τα γυρίσματα ζαριών;» διερωτάται.\nΓια την αστυνομία, βέβαια, όλα αυτά είναι εργαλεία για την αντιμετώπιση της εγκληματικότητας, με τη βοήθεια και των τεχνολογικών γιγάντων όπως η Google και το Facebook που συμβάλλουν για να προβλεφθούν οι συμπεριφορές. «Εάν οι αλγόριθμοι που χρησιμοποιούνται στον ιδιωτικό τομέα επιτρέπουν τις επιτυχημένες συναλλαγές, τότε θα πρέπει να επωφεληθούμε από τους ίδιους αλγόριθμους για να γίνουμε πιο επιτυχημένοι και στην επιβολή του νόμου και στην πρόληψη του εγκλήματος» λέει ο Jerry P Dyer, επικεφαλής αστυνομικός σε τμήμα της Καλιφόρνια.\nΟι πολλοί επικριτές λένε ότι η Silicon Valley και η επιβολή του νόμου δεν πρέπει να αναμιγνύονται και η πρακτική της Pre-Crime παραβιάζει την προστασία της ιδιωτικής ζωής, καταπατά τα ανθρώπινα δικαιώματα και καθιστά δυνατή τη φυλετική διάκριση και ανισότητα, αυξάνει την επιτήρηση σε φτωχές γειτονιές και τον κοινωνικό έλεγχο σε περιθωριοποιημένους και βέβαια οι αλγόριθμοι δεν έχουν συνείδηση για να κάνουν σωστούς συσχετισμούς. Παράλληλα, εκτός από τους προγραμματιστές, λίγοι γνωρίζουν πώς δουλεύουν οι αλγόριθμοι που δημιουργούν τις λίστες των υπόπτων, καθιστώντας αδύνατη και τη λογοδοσία.\nΓια τον Βρετανό κοινωνιολόγο Sukant Chandan, αυτές οι πρακτικές θα βλάψουν τις εργατικές κοινότητες και όλες τις μειονότητες, κοινωνικές και φυλετικές. «Αυτά τα λογισμικά και οι αλγόριθμοι με τη λεγόμενη προγνωστική τεχνολογία, δεν πρόκειται να προβλέψει τίποτα θετικό γι' αυτούς», λέει. «Είναι επίσης ενδεικτικά του τρόπου με τον οποίο η κοινωνία μας εξελίσσεται μακριά από την ανθρώπινη αλληλεγγύη και την ανθρώπινη προσέγγιση, απλά καταπιέζοντας και περιθωριοποιώντας τους ανθρώπους ακόμη πιο σκληρά, με κάθε τρόπο».\nΗ εφαρμογή της «έξυπνης αστυνόμευσης», της μέγιστης δηλαδή, αξιοποίησης της τεχνολογίας στην αστυνόμευση, αποτελεί μία εκ των κορυφαίων προτεραιοτήτων της Αστυνομίας παγκοσμίως. Σύμφωνα με τους ανώτερους αστυνομικούς αλλά και υποστηρικτές της μεθόδου, όπως οι μετασεισμοί είναι πιθανότερο να εντοπιστούν στο επίκεντρο του μεγάλου σεισμού, έτσι και στον κόσμο του εγκλήματος οι εγκληματίες επιστρέφουν πάντα, αν όχι στο ίδιο μέρος, πολύ κοντά στον τόπο του εγκλήματος.\nΤαυτόχρονα, όπως παρουσιάζει και το Independent, εμείς, οι πολίτες μετατρεπόμαστε σε φορείς των καταγεγραμμένων δεδομένων - κάθε κίνηση, μήνυμα και αγορά μας ακολουθείται και χαρτογραφείται. Αξιολογούμαστε για το πόσο πιθανό είναι να διαπράξουμε έγκλημα. Οι υπολογιστές φουντώνουν τους καταλόγους των αυριανών εγκληματιών. Τι γίνεται αν τα δεδομένα είναι λάθος; Ή μεροληπτικά; Πώς μπορούμε να είμαστε ένοχοι για πράγματα που δεν έχουμε κάνει;\nΤο παρακάτω ντοκιμαντέρ ταξιδεύει σε μέρη με προληπτικές τεχνικές αστυνόμευσης σε δράση, εκθέτει τους δημιουργούς αυτής της τεχνολογίας, και διερευνά ποιος επωφελείται πραγματικά από την εφεύρεσή τους. Είμαστε η πρώτη γενιά που παραδίδει στους υπολογιστές τον έλεγχο της δικής μας ελευθερίας. Αλλά πόση ελευθερία είμαστε διατεθειμένοι να εγκαταλείψουμε για την υπόσχεση της απόλυτης ασφάλειας;


Ο ΑΦΥΠΝΙΣΤΗΣ: Πλησιάζει η ώρα της ανάφλεξης! Πολλά τα μέτωπα και οι αντιπαραθέσεις...\nΠλησιάζει η ώρα της ανάφλεξης! Πολλά τα μέτωπα και οι αντιπαραθέσεις...\nΗ Ρωσία έχει ρίξει το γάντι στην Τουρκία σχετικά με την εκπαίδευση Τσετσένων ανταρτών στο έδαφος της.\nΤο Ισραήλ απειλεί με πόλεμο τον Λίβανο.\nΟι Τουρκοκύπριοι σχεδιάζουν την δική τους ΑΟΖ, σε συνεργασία με την Τουρκία.\nΎποπτες κινήσεις του Βουλγαρικού Στρατού παρατηρούνται τις τελευταίες ημέρες.


ΝΑΙ ΚΑΙ ΟΜΩΣ ΥΠΑΡΧΕΙ ΛΥΣΗ .. Η ΕΛΛΗΝΙΚΗ ΛΥΣΗ ΤΟΥ ΚΥΡΙΑΚΟΥ ΒΕΛΟΠΟΥΛΟΥ ! Με Πυξίδα το Εθνικό μας Συμφέρον - Ξυπνήστε ρε\nΝΑΙ ΚΑΙ ΟΜΩΣ ΥΠΑΡΧΕΙ ΛΥΣΗ .. Η ΕΛΛΗΝΙΚΗ ΛΥΣΗ ΤΟΥ ΚΥΡΙΑΚΟΥ ΒΕΛΟΠΟΥΛΟΥ ! Με Πυξίδα το Εθνικό μας Συμφέρον\n9/17/2016 07:01:00 μ.μ.\nΑπό την στιγμή που εξαντλήσαμε όλες τις πολιτικές επιλογές μας και αποτέλεσμα δεν είδαμε από κανέναν ήρθε η ώρα να δώσουμε χώρο σε κάτι καινούργιο και άφθαρτο...Την Ελληνική λύση του Κυριάκου Βελόπουλου !\nΔεν χρειάζεται πολύ μυαλό,για να καταλάβεις ότι όλοι οι σημερινοί πολιτικαντηδες μέσα απο τα κόμματα της διαπλοκής το μόνο που κάνουν είναι να κοιτούν μην τυχόν και χάσουν την καρεκλά τους αδιαφορώντας πλήρως το τι τρομακτικό συμβαίνει στην Ελληνική κοινωνία.\nΜια πραγματικά διαλυμένη κοινωνία με χιλιάδες προβλήματα που έχει καταδικαστεί από τους ίδιους τους πολιτικούς της.\nΚαι εδώ έρχεται η Ελληνική λύση,έτοιμη να προσφέρει λύσεις σε όλα τα προβλήματα που ταλανίζουν τον τόπο μας την τελευταία 10ετια.\nΜάθε τα πάντα για την Ελληνική λύση και γίνε και εσύ ένας από τους χιλιάδες νέους υποστηρικτές της που ήδη γυρίζουν σελίδα στον παλαιοκομματισμο ανοίγοντας ενα καινούργιο κεφάλαιο στον πολιτικό κόσμο προσφέροντα μια λύση που είναι πραγματικά...ΕΛΛΗΝΙΚΗ! Η Ελληνική λύση\nΞύπνα επιτελούς Ελληνα..μάθε τα πάντα εδώ !


liogaris Και τι να πω…!\nΚαι τι να πω για τους χορτάτους που δεν ένιωσαν ποτέ την απόγνωση του άδειου τραπεζιού.\nΤι να πω για τους αδίψαστους που δεν έζησαν την οδύνη του στραγγισμένου παγουριού. Για κείνους που δεν πόνεσαν και δεν έκλαψαν στο κιβούρι αγαπημένου τους προσώπου. Και τι να πω για κείνους που δεν σήκωσαν σκαπάνη, που δεν δρεπάνισαν, δεν θέρισαν, δεν αλώνισαν και δεν τρύγησαν. Για κείνους που δεν σκάψανε στην πέτρα και δεν αναρριχήθηκαν στην σκαλωσιά, για κείνους που δεν μπλέχτηκαν στ’ αδράχτι του αργαλειού…


ΙΣΤΟΡΙΚΟ ΗΜΕΡΟΛΟΓΙΟ ΠΙΕΡΙΑΣ - 19 Οκτωβρίου (Επιμέλεια: Ανέστης Ι. Κοκκινίδης Δάσκαλος - M. A. Lond.)\nΑρχική σελίδαHomeΙΣΤΟΡΙΚΟ ΗΜΕΡΟΛΟΓΙΟ ΠΙΕΡΙΑΣ - 19 Οκτωβρίου (Επιμέλεια: Ανέστης Ι. Κοκκινίδης Δάσκαλος - M. A. Lond.)\n1956-Ο υπουργός Εθνικής Παιδείας και Θρησκευμάτων Πέτρος Λεβαντής φθάνει στην Κατερίνη για διήμερη επίσκεψη και τον υποδέχεται πλήθος κόσμου. Στη διάρκεια της επίσκεψής του, που διαρκεί ως τις 21/10, ο υπουργός εγκαινίασε 16 διδακτήρια (Άγιος Δημήτριος, Καρίτσα (Νηπιαγωγείο), ΣΤ΄ Δημοτικό Σχολείο Κατερίνης , 3/τάξιο Κορινού, 2 διδακτήρια στο Αιγίνιο), θεμελίωσε 6 νέα (Δέκατο, Νέα Έφεσος, Λεπτοκαρυά, 2ο Δημοτικό Κολινδρού) και 2 οίκους δασκάλων (Στουπί, Νέα Κουντουριώτισσα). (Μακεδονικός Αγών, 26-10-1956, σελ. 1).\n1980-Εγκαινιάζεται ο ιερός Ναός Αγίου Δημητρίου Καρίτσας. (Μακεδονικός Αγών, 25-10-1980, σελ. 1)\n1986-Διεξάγονται επαναληπτικές εκλογές στους δήμους Κατερίνης, Αιγινίου και Λιτοχώρου. Δήμαρχος Κατερίνης εκλέγεται με ποσοστό 50, 39% (10.919 ψήφους) ο υποστηριζόμενος από το ΠΑΣΟΚ Θεόφιλος Καμπερίδης έναντι 49,61% του Κλέαρχου Γώττα.\nΔήμαρχος Αιγινίου εκλέγεται ο Νικόλαος Μαλακόπουλος με ποσοστό 57,26% (2.240 ψήφους) έναντι 42,74% (1.670 ψήφοι) για τον Τάσο Τερζή. Στο Λιτόχωρο εκλέγεται ο Θανάσης Κατσαμάκας με ποσοστό 55,04% (2.514 ψήφοι) έναντι 44,96% για τον Τηλέμαχο Ζησκάτα.(2.054 ψήφοι).\n1987-Ο Κατερινιώτης ζωγράφος Αναστάσιος Γκόγκος παρουσίασε έργα του σε έκθεση ζωγραφικής. Ο καλλιτέχνης έκανε δωρεά τα έργα του στον Δήμο της Κατερίνης. (Ολύμπιο Βήμα, 20-10-1987)\n2006-Ο Κατερινιώτης γυμναστής Χρήστος Λιμπανοβνός γίνεται ο πρώτος Έλληνας αθλητής που συμμετέχει στους 24 καλύτερους αθλητές του κόσμου, καταλαμβάνοντας τη 19η θέση στο σύνθετο ατομικό, στο παγκόσμιο πρωτάθλημα ενόργανης γυμναστικής στη Δανία.\n2017- Από σήμερα είναι διαθέσιμος για επισκέπτες με μερική ή ολική τύφλωση ο πρώτος απτικός χάρτης αρχαιολογικού χώρου στο βιωματικό πάρκο Λειβήθρων Πιερίας.\n1945-Σκοτώνεται ο ηλικίας 59 ετών Αβραάμ Κ. Γρηγοριάδης, δικηγόρος και πολιτικός, βουλευτής Βεροίας (1923, 1932, 1933 με το Κόμμα των Φιλελευθέρων) και Κατερίνης-Βερροίας-Ναούσης με την Ένωση Φιλελευθέρων (1926). Ο πολιτικός παρασύρθηκε από βρετανικό όχημα που οδηγούσε Ινδός στην είσοδο της Βέροιας και σκοτώθηκε (ο οδηγός δεν βρέθηκε ποτέ).\n1964-Ο δημοσιογράφος και λογοτέχνης Γιώργος Ριζόπουλος σκοτώνεται σε τροχαίο στην Κατερίνη, ενώ προσπαθούσε να παράσχει βοήθεια σε τραυματίες άλλου τροχαίου.\nΕιδικότερα, τραυματίστηκε θανάσιμα από διερχόμενο όχημα όταν σταμάτησε μαζί με άλλους δύο δημοσιογράφους για να παράσχουν βοήθεια στους τραυματισθέντες σε άλλο τροχαίο, Παυσανία Λυκουρέζο, πρώην υπουργό και στην σύζυγό του. Το 1990 εκδόθηκε από το Δήμο Κατερίνης το ποιητικό έργο του Ριζόπουλου, σε επιμέλεια του καθηγητή Χρίστου Τσολάκη. Επίσης, το όνομα του δημοσιογράφου και συγγραφέα δόθηκε σε δρόμο της Ανδρομάχης στην Πιερία.\n1983- Σε τροχαίο δυστύχημα σκοτώνεται ο 43χρονος σκηνοθέτης της ΕΡΤ-1 Ηλίας Μασούρας, ο οποίος γύρισε το κύκνειο άσμα του με τίτλο «Στη Σκιά του Ολύμπου». Η τελευταία του ταινία αναφέρεται στην αρχαιολογική σημασία του Δίου. Μαζί του σκοτώθηκαν ο επίσης σκηνοθέτης Νίκος Αλευράς και ο εικονολήπτης Λεωνίδας Δαρμής. Το δυστύχημα σημειώθηκε έπειτα από σφοδρή μετωπική σύγκρουση του αυτοκινήτου στο οποίο επέβαιναν με φορτηγό έξω από τη Λαμία (224ο χλμ. της εθνικής οδού Αθηνών-Λαμίας στο ύψος της Στυλίδας). Οι ρεπόρτερ κατευθύνονταν προς τη Θεσσαλονίκη, για να καλύψουν την ομιλία του προέδρου της Νέας Δημοκρατίας Ευάγγελου Αβέρωφ. (Τα Νέα, 20-10-1983, σελ. 1)\n1990-Απεβίωσε σε ηλικία 61 ετών ο δικηγόρος Χρήστος Τσαλίδης, ο οποίος ήταν διορισμένος Δήμαρχος Κατερίνης την περίοδο της επταετίας 1967-1974. Είχε καταγωγή από την Καλαμιά Κοζάνης και πατέρας του ήταν ο Βασίλειος Τσαλίδης (1882-1970).\n2016-Πεθαίνει σε ηλικία 61 ετών ο έμπορος και συλλέκτης χαρτών Γιάννης Μεγαλόπουλος. Οι ιστορικοί χάρτες που διέθετε στην κατοχή του παρουσιάστηκαν στους Πιεριείς, τόσο στα πλαίσια των Αικατερινίων, όσο και σε εκδηλώσεις για τον Όλυμπο στο Λιτόχωρο. (Ολύμπιο Βήμα, 20-10-2016 ηλεκτρονική έκδοση http://www.olympiobima.gr/efyge-o-giannis-megalopoylos )\n2016-Θάνατος του 77χρονου Χαράλαμπου Χατζηνικολάου, γιατρού και πρώην δημοτικού συμβούλου της Κατερίνης.\n1953-Ο εισαγγελέας Πρωτοδικών της Κατερίνης, Νικόλαος Πλαστήρας, αναχωρεί για τη Λάρισα. Στη θέση του ανέλαβε ο Μπάμπης Λιναρδάτος. (Μακεδονικός Αγών, 25-10-1953, σελ. 4),\n1959-Έφτασε στην Κατερίνη και αναλαμβάνει καθήκοντα ο διευθυντής του Εθνικού Γυμναστηρίου, προπονητής αθλημάτων Αθανάσιος Μίμητος. (Μακεδονικός Αγών, 19-10-1959, σελ. 4)\n1980-Εγκαινιάζεται από το Νομάρχη Πιερίας Παπαδημητρίου-Δούκα το καταφύγιο του Συλλόγου Ορειβατών Κατερίνης στη θέση "Σαρακατσάνα" της Ρητίνης και σε ύψος 1.760 μ. στις κορυφές των Πιερίων.\n2004-Μία 16χρονη μαθήτρια της Β' Λυκείου του Μουσικού Γυμνασίου Κατερίνης η οποία, διά νόμου, δικαιούται να παρελάσει με την ελληνική σημαία επειδή πρώτευσε σε βαθμολογία, προτίμησε να παραιτηθεί του δικαιώματός της, μολονότι ουδείς από την τοπική κοινωνία, τους γονείς και τους καθηγητές της αντέδρασε αρνητικά.\nΗ 16χρονη δήλωσε στο διευθυντή και τους καθηγητές της ότι δεν επιθυμεί να είναι σημαιοφόρος, «για δικούς της προσωπικούς λόγους» και «για να μη δημιουργήσει πρόβλημα στην τοπική κοινωνία». (Ελευθεροτυπία, 19-10-2004)\n2016-Σε ένα χρόνο φυλάκιση με αναστολή και δύο χρόνια στέρησης πολιτικών δικαιωμάτων καταδικάζεται από το Τριμελές Πλημμελειοδικείο Κατερίνης δημότης του δήμου Δίου - Ολύμπου για νόθευση εκλογικού αποτελέσματος στις αυτοδιοικητικές εκλογές της 18ης Μαΐου του 2014 σε εκλογικό τμήμα της Νότιας Πιερίας. Ο δημότης είχε συλληφθεί από την αστυνομία εκείνη την ημέρα μετά από καταγγελία της δικαστικής αντιπροσώπου. (Ολύμπιο Βήμα, 20-10-2016)


χαιρετίσματα στην εξουσία: Σεπτεμβρίου 2011\nΝίκος Μπογιόπουλος -Ριζοσπάστης. Αυτό είναι «βία»;\nΑναρτήθηκε από χαιρετίσματα στην εξουσία στις 2:36 μ.μ. Δεν υπάρχουν σχόλια:\nΑναρτήθηκε από χαιρετίσματα στην εξουσία στις 4:51 μ.μ. Δεν υπάρχουν σχόλια:\nΑναρτήθηκε από χαιρετίσματα στην εξουσία στις 3:37 μ.μ. Δεν υπάρχουν σχόλια:\nΑναρτήθηκε από χαιρετίσματα στην εξουσία στις 11:05 μ.μ. Δεν υπάρχουν σχόλια:


ΗΟΜΕ News Media Δομνα Μιχαηλιδου για τα στερεοτυπα: «Οταν πηγα στο Προεδρικο Μεγαρο να ορκιστω μου ειπαν να μπω απο την πορτα των συνοδων»\n27.01.2022 | 01:15\t by Αννα Κοντογιαννη\nΟ Γρηγόρης Αρναούτογλου υποδέχτηκε στο «The 2Night Show» την υφυπουργό Εργασίας και Κοινωνικών Υποθέσεων, Δόμνα Μιχαηλίδου. Το νεότερο στέλεχος της Κυβέρνησης περιέγραψε πώς από καθηγήτρια του Cambridge έγινε συνεργάτιδα του Πρωθυπουργού και στη συνέχεια ανέλαβε τις Κοινωνικές Υποθέσεις.\nΗ Δόμνα Μιχαηλίδου μίλησε για τα στερεότυπα που συνεχίζουν να υφίστανται επειδή είναι γυναίκα και για την κατάσταση που αντιμετώπισε όταν βρέθηκε για πρώτη φορά στο Προεδρικό Μέγαρο, αλλά και στο Υπουργείο για να παραλάβει το γραφείο της.\nΔεν θα πω ψέματα, με έχουν φέρει σε δύσκολη θέση. Το στερεότυπο είναι βαθιά ριζωμένο σε μια κοινωνία, όταν έρχεται και πιο καλοπροαίρετα. Την πρώτη μέρα που πήγα να ορκιστώ στο Προεδρικό Μέγαρο, μου είπαν καλοπροαίρετα “όχι από εκεί… εκεί πάει η Κυβέρνηση, οι συνοδοί είναι από την άλλη πόρτα”. Όταν πήγα στο Υπουργείο να παραλάβω το γραφείο μου, ο κύριος που γνωρίζει τις αίθουσες μου έδειξε τα γραφεία της γραμματείας. Όλα αυτά τα στερεότυπα υπάρχουν κι ας έχουν πλέον οι γυναίκες θέση στο τραπέζι λήψης αποφάσεων. Δεν έχουμε ίση φωνή…» τόνισε η Δόμνα Μιχαηλίδου.\nΕτικέτες THE 2NIGHT SHOW,ΔΟΜΝΑ ΜΙΧΑΗΛΙΔΟΥ


Έτσι γιόρτασε τελικά τα γενέθλιά του ο 6χρονος Τέντι που άφησαν ολομόναχο οι συμμαθητές του! [video] - Ειδήσεις\nNewsit / Κόσμος / Έτσι γιόρτασε τελικά τα γενέθλιά του ο 6χρονος Τέντι που άφησαν ολομόναχο οι συμμαθητές του! [video]\nΈτσι γιόρτασε τελικά τα γενέθλιά του ο 6χρονος Τέντι που άφησαν ολομόναχο οι συμμαθητές του! [video]\nΔημοσιεύθηκε: 24.10.2018 | 16:28\nΗ ιστορία είχε ως εξής: Ο Τέντι κάλεσε 32 συμμαθητές του σε μία πιτσαρία για να γιορτάσουν τα γενέθλιά του την Κυριακή αλλά δεν εμφανίστηκε κανείς. Η μητέρα του Σιλ Ματσίνι έστειλε μια σπαραξικάρδια φωτογραφία στο τοπικό τηλεοπτικό δίκτυο ABC 15, στην οποία φαίνεται ο Τέντι να κάθεται μόνος του σε ένα τραπέζι γεμάτο πίτσες και αναψυκτικά. Η μητέρα του παιδιού περιέγραψε πως ράγισε η καρδιά του παιδιού της όταν δεν εμφανίστηκε κανένα παιδάκι στο πάρτι του. Είχε στείλει 32 προσκλήσεις προς τους συμμαθητές του Τέντι από το νηπιαγωγείο και τους γονείς τους ώστε να γιορτάσουν μαζί στην πιτσαρία. Είχε ετοιμάσει και 32 σακουλάκια με δώρα για τα πιτσιρίκια. Μάλιστα όπως είπε κάποιοι από τους γονείς της είχαν πει από την προηγούμενη ημέρα ότι θα πήγαιναν. Αλλά δεν εμφανίστηκε κανείς.\nΚύμα ευχών για τον 6χρονο – Σήμερα θα δει τους Arizona Phoenix Suns\nΗ ομάδα μπάσκετ της Arizona Phoenix Suns προσκάλεσε επίσημα τον Τέντι να παρακολουθήσει τον αγώνα με τους Los Angeles Lakers. «Πώς σου φαίνεται να γιορτάσεις με χιλιάδες ανθρώπους στο γήπεδό μας! Ολοδικά σου τα εισιτήρια για τον αγώνα της Τετάρτης #SunsVSLakers! Θα τα πούμε σύντομα!» ανέφεραν οι Suns στο Twitter. Ο Τέντι έλαβε επίσης πρόσκληση από την ομάδα ποδοσφαίρου Phoenix Rising να παρακολουθήσει έναν αγώνα της την Παρασκευή.\nΟλομόναχος στα γενέθλιά του! Η φωτογραφία που ράγισε καρδιές – Τσουνάμι αγάπης...\nΝέος «πονοκέφαλος» στη Ρώμη λόγω του μεταναστευτικού\nΗ πρώτη απόδραση στα 100 χρόνια λειτουργίας των φυλακών του Ποτζορεάλε της...


αυτοκινούμενα τροχόσπιτα | NewsAuto.gr\nFeatherlite Coaches Mykonos: Αυτή η Μύκονος κινείται (+video)\nΈχετε αναρωτηθεί ποτέ πού βρίσκουν οι αστέρες του κινηματογράφου, τα τεράστια αυτοκινούμενα τροχόσπιτά τους; Τα παραγγέλνουν στην Featherlite Coaches.\nΕίναι γεγονός ότι η ζωή μέσα σε ένα αυτοκινούμενο τροχόσπιτο (αντί για ένα κανονικό σπίτι) είναι πολύ δημοφιλής στο εξωτερικό αυτή τη στιγμή. Ίσως γιατί οι περισσότεροι άνθρωποι εργάζονται από το… σπίτι ή καλύτερα μακριά από ένα γραφείο.\nΜε το βιογραφικό του να αριθμεί δεκάδες ταξίδια, το εντυπωσιακό τροχόσπιτο του Tom Hanks αποτελεί έναν ζωντανό τόπο αναμνήσεων, πασπαλισμένο με χολυγουντιανή χρυσόσκονη.\nΤο αυτοκινούμενο Lada Niva δεν γεμίζει το μάτι, αλλά υπόσχεται πως θα σας χαρίσει την ελευθερία που αναζητάτε στις διακοπές σας.\nΤο Mercedes-Benz Sprinter μετατράπηκε σε ένα τέλειο σπίτι επιβίωσης με τροχούς.\nΈχουμε παρουσιάσει από εδώ σχεδόν όλα τα είδη με τέσσερις τροχούς των κατασκηνωτών, των οχημάτων δηλαδή αναψυχής, των αυτοκινούμενων εκείνων που έχουν διαμορφωθεί να προσφέρουν περιπέτεια. Για να δούμε αυτό το Mercedes Sprinter...


Ξενοδοχεία στην περιοχή της Λίμνης Πλαστήρα - Ε.Μ.Ε. ΠΑΡΑΡΤΗΜΑ ΚΑΡΔΙΤΣΑΣ - ΕΜΕ ΚΑΡΔΙΤΣΑΣ\nΔημοσιεύτηκε στις 14 Σεπτεμβρίου 2013\nΠαρακαλείσθε όταν κλείνετε δωμάτια να δηλώνετε ότι είστε για το συνέδριο της ΕΜΕ, αφού εξασφαλίσαμε, μέχρι τώρα, τις παρακάνω συνεδριακές τιμές.\nΝεοχώρι Καρδίτσας (Λίμνη Πλαστήρα)\nΜονόκλινο δωμάτιο. 55.00€, Δίκλινο δωμάτιο. 73,00€ , Τρίκλινο δωμάτιo και superior (Τζάκι + τζακούζι) 85,00€, Τετράκλινο 100,00€ Σουίτα 125,00€\nΟι παραπάνω τιμές είναι με πρωινό σε μπουφέ.\nΣε όλους τους διαμένοντες στο ξενοδοχείο θα υπάρχει δωρεάν parking στο χώρο του ξενοδοχείου.Επίσης κατα την άφιξη θα προσφέρεται ένα welcome drink.Tο γυμναστήριο,η sauna,μπιλιάρδο,πιγκ-πογκ,μπιλιάρδο,γήπεδα τέννις-μπασκετ,καθώς και ποδήλατα βουνού θα προσφέρονται δωρεάν στους διαμένοντες.\nSingle deluxe μονοκλινο ΑΤΟΜΑ: 1 ενήλικας, Τιμή: 55€ με πρωινό ανά διανυκτέρευση.\nDBL deluxe δίκλινο,ΑΤΟΜΑ: 2 ενήλικες,Τιμή: 88€ με πρωινό ανά διανυκτέρευση,\nTRBL deluxe τρίκλινο, ΑΤΟΜΑ: 3 ενήλικες, Τιμή: 104€ με πρωινό ανά διανυκτέρευση.\nSDMAISON Superior deluxe maizon, ΑΤΟΜΑ: 4 ενήλικες, Τιμή: 118€ με πρωινό ανά διανυκτέρευση.\nΣτη τιμή μίσθωσης του δωματίου συμπεριλαμβάνεται πλούσιος μπουφές πρωινού, η χρήση της εσωτερικής θερμαινόμενης πισίνας, του hamam, της σάουνας,του jacuzzi και του γυμναστηρίου, δωρεάν wi fi internet access, ελεύθερη χρήση πάρκιγκ.\nExtra έκπτωση 15% αν θα πραγματοποιηθούν 2 διανυκτερεύσεις.\nΞενοδοχείο Ανατολή 3*\nΜονόκλινο δωμάτιο. 45.00€, Δίκλινο δωμάτιο. 50,00€ Τρίκλινο δωμάτιo 60,00 € ,Τετράκλινο 65,00€\nΞενοδοχείο Αγνάντι 2*\nΜονόκλινο δωμάτιο. 40.00€, Δίκλινο δωμάτιο. 45,00€ ,Τρίκλινο δωμάτιo 55,00 €, Τετράκλινο 65,00€\nNevros hotel 4*\nΜονόκλινο δωμάτιο: 45ευρώ/βραδιά, Δίκλινο δωμάτιο : 60ευρώ/βραδιά\nΤρίκλινο δωμάτιο: 75ευρώ/βραδιά, Junior Suite 2 ή 4 ατόμων : 100ευρώ/βραδιά\nExecutive Suite : 2 ή 4 ατόμων 130ευρώ/βραδιά\nΜέσα στις τιμές συμπερολαμβάνεται το πρωινό και η χρήση του Aloe Spa Center\nPandion hotel 3*\nΜονόκλινο με πρωινό σε μπουφέ 60ΕΥΡΩ, Δίκλινο με πρωινό σε μπουφέ 70ΕΥΡΩ\nΤρίκλινο με πρωινό σε μπουφέΕ 80ΕΥΡΩ\nΟι παραπάνω τιμές είναι με όλους τους φόρους και τις υπηρεσίες.\nΌλα τα δωμάτια διαθέτουν τζάκι και θέα στη λίμνη\nΧωριό Μπελοκομίτης.Λίμνη Πλαστήρα\nSuperior Δίκλινο δωμάτιο 40,00€ ,Τρίκλινο δωμάτιo 50,00 €, Δίχωρο 4-6 ατόμων 70,00€.\nΣτις τιμές περιλαμβάνεται παραδοσιακό πρωινό γεύμα σε μπουφέ."\nΞενοδοχείο Όραμα 2*\nΔίκλινο - 50,00 Euro,Τρίκλινο 60,00 Euro\nΣυμπεριλαμβάνεται το πρωινό.\nΜονόκλινο δωμάτιο: 35ευρώ/βραδιά,Δίκλινο δωμάτιο : 50ευρώ/βραδιά,\nΤρίκλινο δωμάτιο: 60ευρώ/βραδιά,Suite : 80ευρώ/βραδιά\nΟι τιμές είναι με ΦΠΑ και περιλαμβάνεται πρωινό σε μπουφέ. Oλα τα δωμάτια διαθέτουν τζάκι (χωρίς χρέωση τα ξύλα) και θέα στη Λίμνη. Ο ξενώνας διαθέτει Wi-Fi και υπόγειο parking.\nΞενοδοχείο Πεζούλα 3*\nΚαλούσης Χρήστος Τηλ 2441092448 Φαξ 2441092228 Περιοχή λίμνης Πλαστήρα\nΔικλινο 40.00 B/B, Tρικλινο 55.00 Β/Β, Τετρακλ 65.00Β/Β, Σουιτα 75.00 Β/Β χρηση δικλινου.\nΞενοδοχείο Οδυσσέας 2*\nΔικλινο 55.00 B/B, Tρικλινο 65.00 Β/Β, Τετρακλ 75.00Β/Β.


Στης Γλαύκης το... Café: Μήπως θα έπρεπε αυτή να είναι η απάντησή μας;\nΑναδημοσίευση από Πιτσιρίκο και απόσπασμα από κείμενο του Άνεμος Αντίστασης. Το απόσπασμα από τον Άνεμο το αναδημοσιεύω, γιατί θεωρώ ότι αυτή θα έπρεπε να είναι η απάντησή μας σήμερα σε μια "κοινωνία των εθνών", που ξεχνά πολύ συχνά ποια θα έπρεπε να είναι και μετατρέπεται σε εχθρό της δημοκρατίας και της ανθρωπιάς!\n(Ευχαριστώ την Κερασιά που είδα στην δική της ανάρτηση αυτή την απάντηση!)\nΑξίζει να διαβαστεί και το κείμενο του Μαζεστίξ από το τοίχο τοίχο για όσους δεν το έχουν δει. Ένα ολοκληρωμένο κείμενο με επιχειρήματα για την συνέχεια και τις εναλλακτικές από εδώ και πέρα. Το είδα καθυστερημένα.\nΑναδημοσίευση από τον Πιτσιρίκο :\nΑναδημοσίευση από Άνεμος Αντίστασης :\nΈνα τελευταίο των Χαϊνηδων\nΕίμαστε σε θέση να την δώσουμε αυτήν την απάντηση, κυβέρνηση και λαός, απέναντι στους εταίρους;\nΈχουμε τα κότσια να το παλέψουμε, ακόμα και μόνοι αν χρειαστεί;\nΜέχρι πού μπορούμε να το φτάσουμε;\nΕίμαστε τελικά έτοιμοι για όλα;\nMia Petra 17 Φεβρουαρίου 2015 - 12:18 μ.μ.\nΜε τα λόγια, ναι, είμαστε σίγουροι. Στην πράξη δεν είμαι καθόλου σίγουρη ότι ισχύει, αφού πολλοί από εμάς, περιμένουμε να βρεθεί κάποιος άλλος (όχι εμείς) για να βγάλει το φίδι από την τρύπα. Οι εκλογές άλλωστε, είναι ο πιο...αναίμακτος τρόπος επανάστασης, στα δύσκολα όμως, δεν ξέρω ποια απόφαση θα πάρει αυτός ο λαός. Όχι, δεν είμαι αισιόδοξη ή αν μη τι άλλο, κρατάω μικρό καλάθι και εύχομαι να μην χρειαστεί να το μάθουμε, διότι μπορεί να εκπλαγούμε δυσάρεστα... Τα φιλιά μου!\nΓλαύκη 17 Φεβρουαρίου 2015 - 6:14 μ.μ.\nΑυτό με ανησυχεί, Πετράδι μου, κι εμένα!\nΕίναι φρέσκια η συνειδητοποίηση από τον κόσμο ότι μπορεί κάτι ν' αλλάξει και η κινητοποίησή του, οπότε δεν ξέρω αν είναι έτοιμος να δεχτεί με σθένος κάθε είδους πίεση και να δείξει υπομονή!\nΤώρα αρχίζουν τα πραγματικά ζόρια και η αγωνία. Είναι το πιο ευαίσθητο σημείο μέχρι στιγμής, διότι δεν γνωρίζουμε τι μας περιμένει!\nΝα είσαι καλά, στυλοβάτη μου!\nMaria Kanellaki 17 Φεβρουαρίου 2015 - 4:01 μ.μ.\nΘα με εξέπλητε αν συνέβαινε το αντίθετο. Να βρεθεί κοινή συνισταμένη και να συμφωνήσουν γρήγορα & αναίμακτα.\nΕίμαι αισιόδοξη και ρεαλίστρια. Αν μας αφήσουν να "πέσουμε", θα υποστούν και τις οδυνηρές συνέπειες σ' όλη την Ευρώπη. Θα ξεσκεπαστούν στους λαούς τους και θα αποκαλυφτεί ο αληθινός ρόλος & οι προθέσεις της Γερμανίας.\nΘέλουν ψυχραιμία οι μέρες αυτές. Και κυρίως να μη χάνουμε την ελπίδα μας και γκρινιάζουμε.\nΤα φιλιά μου Γλαύκη!\nΓλαύκη 17 Φεβρουαρίου 2015 - 6:19 μ.μ.\nΑν είναι τόσο αδαείς, εγωιστές και αλαζόνες, τότε θα παρασύρουν όλη την Ευρώπη στο χάος! Το έχουν κάνει δυστυχώς κι άλλες φορές στην ιστορία με ολέθριες συνέπειες για εκατομμύρια ανθρώπους!!!\nΌχι, άλλες τέτοιες επαναλήψεις! Θα μου πεις, έκατσαν και ποτέ σε ησυχία; Βλέπουμε και γύρω μας τι γίνεται στην ευρύτερη ζώνη των εθνών πέρα από την Ευρώπη! Ό,τι γυαλίζει είναι εθιστικό και κοιμίζει εύκολα συνειδήσεις!!!\nΠερί ψυχραιμίας συζητώ όπου βρεθώ κι όπου σταθώ!!! Όπου και ό,τι πιάσει, αλλά δεν σταματώ να το κάνω!!! Μέχρι και δυο καβγάδες έχω κάνει αυτές τις μέρες με γνωστούς, όπου άκουγα τα απίστευτα και φυσικά τους πήγα χωρίς ανάσα!!!\nΚαι τα δικά μου φιλιά, Μαρία μου!\nΠέτρος Κ. 17 Φεβρουαρίου 2015 - 8:31 μ.μ.\nΣυζήτησε με όποιον θες. Όποιες κι αν είναι οι θέσεις του, ό,τι και αν ψήφισε, στο ερώτημα «παραμονή στο ευρώ με ΟΠΟΙΟΔΗΠΟΤΕ τίμημα;» θα δυσκολευτεί πολύ να σου απαντήσει.\nΑν ποτέ σου απαντήσει.\nΤο πιθανότερο είναι να σε ρωτήσει τι εννοείς με τον όρο «οποιοδήποτε», έχοντας στο πίσω μέρος του μυαλού του ότι δεν θα χάσει τη δουλειά και το μισθό του.\nΜε συγχωρείς αλλά έτσι δεν κάνουμε τίποτα. Αν δεν είμαστε διατεθειμένοι να κρατήσουμε την αξιοπρέπεια τη δική μας και πρωτίστως της χώρας και κοιτάμε μόνο την τσέπη μας … άστα να πάνε στο διάολο.\nΈχω οικογένεια και δουλεύω μόνο εγώ. Ούτε καταθέσεις έχω, ούτε οικόπεδα καλλιεργώ, ούτε σπίτια νοικιάζω και ο μισθός μου είναι το μοναδικό μου έσοδο. Τον «θυσιάζω» όμως ευχαρίστως για την πατρίδα μου.\nΑλίμονο από αυτούς που δεν μπορούν να σκεφτούν καλοκαίρι χωρίς Μύκονο και χειμώνα χωρίς Αράχωβα.\nΓλαύκη 17 Φεβρουαρίου 2015 - 10:58 μ.μ.\nΕντάξει, είχα γράψει ένα σχόλιο άλλα αντί άλλων, γιατί ήμουν με μυαλό απασχολημένο σε άλλα που έτρεχαν παράλληλα εκείνη την ώρα που σχολίαζα!\nΘυσιάζω κι εγώ ό,τι χρειαστεί, προκειμένου να υπάρξει φως για το μέλλον του τόπου και των παιδιών μας! Αυτό είναι αδιαπραγμάτευτο!!!\nΠολλοί είναι ακόμα εκείνοι που κοιτάνε στενά την τσέπη τους, την ιδεολογία τους (μένοντας στην θεωρία και μόνο και δεν έχουν ποτέ αντιπρόταση χειροπιαστή με ρεαλιστικά δεδομένα) και φυσικά κάμποσοι που άγονται και φέρονται με΄όσα ακούν γύρω τους χωρίς να τα επεξεργαστούν προσεχτικά και με ανοιχτό πνεύμα. Δεν συζητώ γι' αυτούς που είναι χαμένοι στο διάστημα και δεν έχουν καταλάβει ακόμα τι έχει συμβεί τα τελευταία χρόνια!!!\nairis 17 Φεβρουαρίου 2015 - 9:44 μ.μ.\n♥ Θα περάσω αύριο να διαβάσω και να σχολιάσω♥\nΤο μπουκλωτό έχει τις κλειστές του!\nΠέρασα για ένα φιλί ☺\nΓλαύκη 17 Φεβρουαρίου 2015 - 10:47 μ.μ.\nΝα περάσεις όποτε έχεις κέφια κι όπου θες, κορίτσι μου!\nΣε καμιά ώρα θα έχεις αυτό που μου ζητάς εδώ και μέρες...\nΜε συγκινείς που με σκέφτεσαι!!!\nΓιατί τις κλειστές του; Να περάσω για ανάκριση;\nairis 18 Φεβρουαρίου 2015 - 5:11 μ.μ.\nΤελικά το κείμενο το είχα διαβάσει ( φαντάσου ότι το είχα αναδημοσιεύσει στο google + ) αλλά δεν είμαι και στα καλυτερότερα μου :((\nπάω στην επόμενη να ακούσω τραγούδια πριν χωθώ και πάλι στο λαγούμι μου!\nGiannis Pit 17 Φεβρουαρίου 2015 - 10:54 μ.μ.\n"Είμαστε σε θέση να την δώσουμε αυτήν την απάντηση, κυβέρνηση και λαός, απέναντι στους εταίρους;\nΕίμαστε τελικά έτοιμοι για όλα;..."\nμε βάση τους μύθους, τις αυταπάτες, τις φοβίες, τις ιδεοληψίες, που από το 1990 και μετά καλλιεργήθηκαν στους ΝεοΈλληνες ΟΧΙ.......!\nΔεν έχει ο Έλληνας συνείδηση τέτοια που να τα κάνει "πουτάνα όλα".\nΓιατί απλά ο νεοέλληνας έχει μάθει να μην ρισκάρει, να τα περιμένει όλα από τους άλλους, να μην έχει στο πίσω μέρους του μυαλού του το κόστος και το ότι "να τα κάνεις όλα πουτάνα" σημαίνει διάθεση πολέμου και αυτή έχει πεθάνει προ πολλού σε μια κοινωνία τηλεοπτική και των κοινωνικών δικτύων.\nΣυνεπώς;......................μη με ρωτάτε\nΓλαύκη 17 Φεβρουαρίου 2015 - 11:03 μ.μ.\nΈθεσα τα παραπάνω ερωτήματα, Γιάννη μου, καθαρά ρητορικά και ίσως ειρωνικά, γιατί γνωρίζω την απάντηση κατά βάθος!!!\nΑυτήν όμως θα ήθελα να δώσω αυτή την στιγμή!!!\nΠρέπει να είμαστε πολλοί όμως για κάτι τέτοιο και μάλιστα όχι νερόβραστοι!!!\nΑς κρατάμε όμως και ένα κεράκι στο βάθος να σιγοκαίει... Τι λες;\nWoman in Blogs 18 Φεβρουαρίου 2015 - 12:09 π.μ.\nΕίναι λίγο αργά για μένα για να διαβάσω όλα τα κείμενα...\nΓενικά, δεν γίνεται να μη φοβόμαστε το άγνωστο, αλλά αξίζει να προαπαθήσουμε να ζήσουμε αλλιώς!\nΓλαύκη 18 Φεβρουαρίου 2015 - 12:14 π.μ.\nΚαι μόνο αυτό θα πρέπει να μας δίνει την δύναμη να επιμείνουμε και να συνεχίσουμε!\nΤα κείμενα εδώ θα είναι, οπότε τα διαβάζεις όποτε θέλεις κι ας μην σχολιάσεις. Δεν υπάρχει λόγος.\nVelvet 18 Φεβρουαρίου 2015 - 12:59 π.μ.\nΜονο ανεγκέφαλοι και απελπισμενοι υποστηριζουν τετοιες χαζομαρες, «όλα στον αερα» (για να μην πω κατι πιο χειροτερο). Τσαμπουκαδες από βολεμενους (και πληρωμένους) πληκτρολογους της κακιας ωρας που ξημεροβραδιάζονται στο ιντερνετ και νομιζουν ότι κανουν επανασταση\nΚαι μια και δεν ειμαι κανενας βολεμενος δημοσιος υπαλληλος για να εχω εξασφαλισμενο τον μισθουλι μου ουτε την συνταξη μου (εστω σε αυριανες εκατομμύρια δραχμες) και κάθε μερα τρεχω στους δρομους για να επιβιωσω, ξερω τι προκειται να γινει στην αγορα.\nΡηξη σημαινει μια τριτοκοσμικη χωρα, μακρια από την ευρωπη και επιστροφη στη δραχμη με ελειψη βασικων προιοντων και τις τιμες στα υψη, σε μια χωρα που δεν παραγει τιποτα και ζει από τις εισαγωγες. Όλα τα βασικα προιοντα διατροφης τα εισαγουμε από την Ευρωπη που δεν επιθυμουμε.\nΕυτυχως η κυβερνηση δειχνει να μην ειναι τοσο ανευθυνη οσο οι ψηφοφόροι της που δεν ξερουν τι τους γινεται.\nΓλαύκη 18 Φεβρουαρίου 2015 - 3:08 μ.μ.\nΦυσικά, δεν το εννοεί κανείς, ούτε εκείνος που το έγραψε ούτε εγώ που θα ήθελα πολύ να το έχω ως απάντηση, με την έννοια που το αντιλήφθηκες! Μετά από τόσα που έχουμε υποστεί τα τελευταία χρόνια, την αποστράγγιση, οικονομική, ηθική, ψυχικής ηρεμίας και υγείας, την διαπόμπευσή μας σε όλο τον κόσμο, τους ατέλειωτους εκβιασμούς, την κατάλυση σε μεγάλο βαθμό της δημοκρατίας και την μόνιμη αίσθηση ότι είσαι ένα υποχείριο σκουπίδι όλης της Ευρώπης, ναι θέλεις να έχεις αυτή την απάντηση μια τέτοια στιγμή!!!\nΌταν εκείνοι που αυτοαποκαλούνται προστάτες σου, στηλοβάτες, ηθικότατοι και τίμιοι ως προς τις συναλλαγές τους με όλο τον κόσμο, αφενός δεν τηρούν σχεδόν τίποτα από αυτά που διατυμπανίζουν κι αφετέρου εξακολουθούν και δείχνουν το βίαιο και φασιστικό προσωπείο τους την στιγμή που έχουν απέναντί τους μια χώρα που δεν απαρνείται το χρέος της, αλλά ζητά ειλικρινά κι έντιμα μια πιο ανθρώπινη διαπραγμάτευση και μάλιστα την απόλυτα λογική και απόλυτα σωστή, με βάση τις πιο σοβαρές και υπεύθυνες απόψεις διακεκριμένων οινομολόγων, εκείνοι λοιπόν, εξακολουθούν και την απαξιώνουν με τον πιο χυδαίο τρόπο!!! Μόνο μια απόλυτη απάντηση τους πρέπει, μια και το δίκαιο το έχουμε εμείς κι΄όχι εκείνοι, που έκαναν διακρίσεις και πέρασαν σε άνιση μεταχείριση απέναντι στις χώρες που έχουν χρέος!!! Μόνο εμπάθεια και σκοπιμότητα δείχνει η στάση τους!!!\nΤην κυβέρνηση την εμπιστεύομαι ότι θα πρέξει το σωστό μέχρι τέλους!!! ΤΟν λαό φοβάμαι, γιατί είναι καλομαθημένος και δεν έχει μάθει σε μεγάλο βαθμό να βάζει το κοινό καλό εναντι του ατομικού!!!\nΕπίσης, γνωρίζω ότι αν οδηγούμαστε αναγκαστικά στην δραχμή, τα πράγματα θα ήταν ένας εφιάλτης αρχικά, όμως θα ήταν κι ένα καλό μάθημα για τους Έλληνες ν' αρχίσουμε τα πάντα σε νέες βάσεις πιο υγιείς. Να μάθουμε την παραγωγή και πάλι και τον σεβασμό στον εαυτό μας!!! Μεγάλωσα σ' ένα περιβάλλον, όπου έμαθα να ζω και με τα λίγα, οπότε δεν μου φάινεται αδιανότητο να βιώσουμε και τέτοιες συνθήκες αν πρόκειται να ζήσουμε αξιοπρεπώς στην πορεία!!! Επίσης οι Γερμανοί δεν έχουν κανένα δικαίωμα να μιλάνε όταν έχουν καταστρέψει δυό φορές την Ευρώπη και τώρα πάνε για την τρίτη και όταν ένα πολύ μεγάλο μέρος των προϊόντων τους εισαγόταν και εισάγεται από την Ελλάδα!!! Ντροπή γι' αυτούς και καλά να πάθουμε κι εμείς που θεοποιούσαμε τόσα χρόνια τα προϊόντα τους!!! Ό,τι και να πούμε είναι πολύ λίγο μπροστά σε αυτά που έχουν κάνει κι εξακολουθούν ευθαρσώς και χυδαία να πράττουν εκείνοι!!!\nΑυτή την στιγμή ξεμπροστιάζονται παγκόσμια και στους λαούς τους!!! Η παραπάνω απάντηση είναι πολύ λίγη!!! Μια απάντηση που μέσα αυτή την στιγμή μπορεί μόνο κουράγιο να δώσει, για να μην υποκύψουμε άλλο στους εκβιασμούς και να καταφέρουμε να διεκδικήσουμε σθεναρά το δίκιο μας και τίποτε άλλο!!!\nΌσο για τους δημόσιους υπαλλήλους δεν μου άρεσε που χρησιμοποίησες εδώ αυτή την "καραμέλα" που συνηθίζουν εύκολα να λένε πολλοί!!! Δεν είναι όλοι οι δημόσιοι υπάλληλοι έτσι και πολλοί από αυτούς εργάζονται χωρίς να έχουν ανάγκη τον βούρδουλα πάνω από το κεφάλι τους και χωρίς κανένα μπόνους και χωρίς παχυλούς μισθούς, οπότε δεν δέχομαι εύκολες κρίσεις για εκείνους. Αφορμές σίγουρα έχουν δοθεί, όμως γιατί να κοιτάμε πάντα μόνο αυτούς!!! Και το σημαντικότερο, μην ξεχνάς ότι σε όλη αυτή την περίοδο που είναι στον δρόμο εκατομμύρια άνεργοι, ευτυχώς που υπάρχουν και δημόσιοι υπάλληλοι, για να έχουν ψωμί οι ιδιωτικοί υπάλληλοι, οι επιχειρηματίες και οι βιοτέχνες, ακόμα και οι άνεργοι!!!! Οι περισσότερες οικογένειες στην Ελλάδα έχουν τουλάχιστον έναν άνεργο κι αν τύχει να έχει έναν δημόσιο υπάλληλο στα πλαίσιά της, είναι τυχερή, γιατί δεν θα πεθάνει στον δρόμο από την πείνα!!!\nΕίμαι λίγο απόλυτη και σκληρή, αλλά αυτή είναι και η πραγματικότητα που βιώνουμε εδώ κάτω!!! Χαϊδέματα τέλος!!!\nVelvet 19 Φεβρουαρίου 2015 - 12:06 π.μ.\nΑντιπαθω οτιδήποτε κρατικό, θέλω λιγοτερο κρατος (αν είναι δυνατο καθολου) και όχι σοβιετια. Ειμαι υπερ της ατομικοτητας και της ιδιωτικης πρωτοβουλιας. Θεωρω τους δημοσιους υπαλληλους παράσιτα της κοινωνιας, ζουν εις βαρος των παραγωγικών ταξεων, χωρις να παραγουν εργασια, εκτος από διαφθορα και γραφειοκρατια. Αργόμισθοι, καταχραστές του δημοσιου χρηματος, με μαιμου πτυχια (ανταλλάσουν την σφραγιδα με φακελακι) παρεα με τους βολεμενους συνδικαλιστικούς πατερες.\nΜονο το 20% του παραγωγικού ιστου της ελληνικης κοινωνιας (γεωργοι, αγροτες, βιοτέχνες, μικρομεσαιοι) ανθρωποι του μοχθου φορολογειται και τους συντηρεί. Για τους 1.500.000 ανεργους του ιδωτικου τομεα, με μορφωση, πτυχια, δημιουργικότητα, (που εκλιπαρούν για 500 ευρω στα S/M) κανενας δεν ενδιαφερεται, ας κοψουν το κεφαλι τους. Εχουν περισσοτερα δικαιωματα οι διορισμενες καθαρίστριες όπως φαίνεται. Δυστυχως τους ευνοεί το πελατειακό σύστημα των εκαστοτε κυβερνησεων που ανταλλάσει διορισμους με ψηφαλακια.\nΠροσωπικα δουλευω δωδεκα ωρες το εικοσιτετράωρο ακομη και τα σ/κ για να ζησω την οικογενεια μου (αλλα και να συντηρήσω του κηφηνες που ζουνε χωρις αγχος) μαζι με τους απατεωνες πολιτικους και τους κομματικους προισταμενους τους.\nΤωρα ανακαλυψαμε τους μισητούς Γερμανους και την Μερκελ που ευθύνονται για όλα τα κακα του κοσμου και τα δικα μας χαλια (προς το παρον αφησαμε τους Αμερικανους) μια και μεις είμαστε αθώες περιστερες. Ενταξει στην ιστορια μας παντα καποιους ειχαμε να ριχνουμε ευθυνες. Τουρκια, Αγγλια, Αμερικη, και τους πανταχου παρων Εβραιους. Η κακομοιρη φτωχη Ελλαδιτσα που την ζηλευουν και την εποφθαλμιούν οι αλλοι λαοι για την χλωριδα και πανιδα της. Ολοι χρωστανε στον Ελληνα αυτος δεν χρωσταει τιποτα. Το μονο που θελει είναι να μην παραγει τιποτα να παιρνει επιδοτήσεις από τους «κουτοφραγκους» της ευρωπης, και να συνεχιζει να αγοραζει και να τρωει με δανεικα κι αγυριστα από την παραγωγη των αλλων χωρων.\nΔεν πειραζει παιδια τα πρωτα χρονια είναι δυσκολα\nΓλαύκη 19 Φεβρουαρίου 2015 - 12:24 π.μ.\nΔεν υπάρχει μόνο η όψη που θέλεις να βλέπεις, υπάρχει κι αυτή που σου περιέγραψα παραπάνω και θα μπορούσα να σου πω κι άλλα, όμως πιστεύω ότι δεν έχει κανένα νόημα, γιατί δεν σ' ενδιαφέρει να τα δεις.\nΛυπάμαι επίσης πολύ όταν δεν σεβόμαστε τον κόπο του άλλου και κοιτάμε μόνο τον δικό μας.\nΠολλές φορές έχω εκφράσει τα κακώς κείμενα του τόπου μου και των συμπολιτών μου, που είναι σίγουρα πολλά, όμως θέλει πολύ καθαρή ματιά, για να διακρίνεις πού σταματά η επιπολαιότητα και η ασυδοσία και ξεκινά το άδικο.\nΝομίζω ότι περιέγραψα αρκετά καλά κι όπως μπορούσα σε ενα τεράστιο σχόλιο παραπάνω μια άλλη πλευρά της κατάστασης, την οποία και δεν έχεις βιώσει και πιθανόν δεν θέλεις για δικούς σου λόγους να δεις!\nΑν τα λεγάμε δια ζώσης, θα άκουγες σίγουρα πολύ περισσότερα και δεν πιστεύω ότι θα παρέμενες στην ίδια άποψη. Όπως θα μπορούσα να σου πω κι άλλα που δεν λέγονται εδώ και για εμάς και εσάς εκεί παραπέρα!\nΗ πιο ακτάλληλη στιγμή για φαγωμάρα πάντως, κι αυτό είναι κάτι που δεν το θέλω ποτέ να συμβαίνει όταν έχω μπροστά μου κάτι πολύ κρίσιμο και κάτι που δεν έχει ξανασυμβεί.\nΕίναι στοιχείο των Ελλήνων κι αυτό όλα τα ξέρουν... και τσακώνοντια όταν δεν πρέπει!\nVelvet 19 Φεβρουαρίου 2015 - 12:16 π.μ.\nΏστε η Γερμανια δεν αγαπα την δημοκρατια. Μαλλον την αγαπουν οι απογονοι του Περικλη που εχουν στειλει στην βουλη ένα ναζιστικο-φασιστικο μορφωμα. Και εχουν το θρασος να κανουν μαθηματα δημοκρατιας στους αλλους.\nΓλαύκη 19 Φεβρουαρίου 2015 - 12:27 π.μ.\nΌσο για το μόρφωμα είναι κάτι που σιχαινόμαστε πάρα πολλοί εδώ κάτω, αλλά μας έφαγε η δημοκρατία και η ανοησία πολύ κόσμου! Δεν αναλύονται αυτά σε λίγες γραμμές οπότε είναι άτοπο αυτό που κάνουμε αυτή την στιγμή!\nΜε τους Γερμανούς απλούς πολίτες δεν έχω τίποτε, όπως με κάθε λαό. Τους γνωρισα από κοντά και τους εκτιμώ!\nΛωτοφάγος 19 Φεβρουαρίου 2015 - 10:35 μ.μ.\nΜου άρεσε αυτή η απάντησή σου για τους δημόσιους υπαλλήλους. Τόσα χρόνια στον ιδιωτικό τομέα έχω δει πολλούς συναδέλφους να λουφάρουν... εντέχνως, να είναι ευθυνόφοβοι και λαμόγια.\nΠιστεύω πως οι σειρήνες του καπιταλισμού είναι τόσο ισχυρές, ώστε όποιος θέλει και μπορεί, λουφάρει παντού. Στην Ολλανδία, όπου ζουν οι κόρες μου, το φαινόμενο είναι καλά κρυμμένο αλλά υπάρχει: και φοροδιαφυγή και λούφα και ατομισμός.\nΟ άνθρωπος δεν είναι μόνο κακός ή μόνο καλός. Οι συνθήκες και η εκπαίδευση τον κάνουν αυτό που είναι.\nΕπίσης, δημόσιοι υπάλληλοι είναι οι γιατροί, οι δάσκαλοι, οι πυροσβέστες. Κι αυτοί οι άνθρωποι μάς προστατεύουν, μας μαθαίνουν, μας θεραπεύουν. Όχι όλοι, αλλά οι περισσότεροι. Το "λιγότερο κράτος" είναι που μας οδήγησε στον γιγαντισμό των κρατικοδίαιτων νταβατζήδων. Γι' αυτό ο Λαφαζάνης (νομίζω) είπε πως θα ξανασυστήσει την περίφημη ΜΟΜΑ για τα δημόσια έργα.\nΚαι ας μην ξεχνάμε πως τα διόδια τα πληρώνουμε στους ιδιώτες. Όχι στο κράτος. Όπως και τους πανάκριβους δρόμους-σκοτώστρες.\nΚαλώς σε βρήκα, Γλαύκη.\nΓλαύκη 20 Φεβρουαρίου 2015 - 12:01 π.μ.\nΣυμφωνώ απόλυτα στο ότι υπάρχουν καλοί και κακοί υπάλληλοι παντού! Είναι ζήτημα ανατροφής κι εκπαίδευσης για τον τρόπο με τον οποίο θα σταθεί κάποιος στον επαγγελματικό του χώρο είτε είναι ιδιωτικός είτε δημόσιος. Έχουμε δει μαλθακότατους ιδιωτικούς υπαλλήλους κι επιχειρηματίες και ικανότατους, δραστήριους (χωρίς να τους πιέζει κανείς και με πενιχρά μέσα) και απόλυτα ευσυνείδητους γι' αυτό που έχουν αναλάβει δημόσιους υπαλλήλους. Πολλές φορές έχω αισθανθεί ντροπή για τον κλάδο στον οποίο ανήκω επαγγελματικά, όμως άλλες τόσες έχω αισθανθεί περηφάνια, βλέποντας τον κόπο, την αγάπη, τον πολύ παραπάνω χρόνο, τα χρήματα από την τσέπη τους που προσφέρουν γι' αυτή την δουλειά πολλοί συνάδελφοί μου! Σε όλους τους χώρους δεν μπορεί ποτέ να είναι όλοι, να μην είναι μόνο λίγοι, γιατί η κοινωνία τότε προχωρά σε λάθος πορεία!\nΔημόσια έργα ε ρε φαγοπότι!!! Μακάρι να αλλάξει όλο αυτό!!!\nΌσο για τους δρόμους-σκοτώστρες οικογενειακώς τους κάναμε "δώρο" μια ψυχή εκεί...\nΚαλώς ήρθες, Λωτοφάγε μου, κι σ' ευχαριστώ πολύ!


Μαθήματα Ται -Τσι με τον Βασίλη Νανάκη στον πολυχώρο «Έψιλον» - trikalaIN\nΤο Τάι Τσι είναι μια αρχαία κινέζικη πολεμική τέχνη που ανήκει επίσης στην κατηγορία αυτοθεραπείας της παραδοσιακής κινέζικης ιατρικής. Απευθύνεται σε ενήλικες ανεξαρτήτου ηλικίας που θέλουν να αποκτήσουν καλύτερη σχέση, αρμονία και γνώση του σώματός τους και των δυνατοτήτων του. Μέσω μιας συνεχούς ροής ομοιόμορφων, αργών, απαλών και όμορφων αναπνευστικών κινήσεων που έχουν πίσω τους σοφία αιώνων καλλιεργεί, ισορροπεί και αυξάνει την ανθρώπινη ενέργεια χαρίζοντας σταδιακά μεγάλη ζωτικότητα, αντοχή, μακροζωία, βελτίωση της υγείας και μείωση του στρες. Επειδή δείχνει τόσο γαλήνιο και χαλαρό, πολλοί υποθέτουν ότι οι πρόκειται για ένα είδος διαλογισμού. Άλλοι μπορεί να παρατηρήσουν ότι αυτές οι χαριτωμένες κινήσεις μοιάζουν με λακτίσματα, γροθιές και κάθετα χτυπήματα. Σε αντίθεση με άλλα συστήματα γυμναστικής ή αθλήματα, το πλεονέκτημα του είναι ότι μπορεί να το κάνει ο οποιοσδήποτε καθώς δεν προϋποθέτει άριστη φυσική κατάσταση ή τέλειο σώμα.


CRUSH TEST : 11 SHORT STORIES OF PAIN & GLORY - Narrator\nHome ΜΟΥΣΙΚΗCRUSH TEST\tCRUSH TEST : 11 SHORT STORIES OF PAIN & GLORY\nCRUSH TESTΜάριος Κολοβός\nCRUSH TEST : 11 SHORT STORIES OF PAIN & GLORY\nwritten by ΜΑΡΙΟΣ ΚΟΛΟΒΟΣ 15 October 2017\nΗ αλήθεια είναι πως μέχρι σήμερα δεν είχα ακούσει ποτέ ολόκληρο δίσκο από τους Dropkick Murphys. Κυρίως έχω ακούσει κομμάτια που έβρισκα στο Youtube σε κάποια playlist. Επομένως εξαρχής το εγχείρημα ήταν λίγο πρωτότυπο για μένα. Μην με παρεξηγείτε αλλά από τότε που άρχισα να γράφω σε αυτή τη στήλη δεν είχε τύχει να γράψω για το πρώτο άλμπουμ που άκουσα από κάποιο συγκρότημα.\nΤο “11 Stories Of Pain And Glory” ικανοποίησε πλήρως τις προσδοκίες μου. Μια μεστή irish punk συλλογή που αν και δεν επιδεικνύει κάτι φοβερά πρωτότυπο συνεχίζει μια εκπληκτική πορεία από ένα εκπληκτικό συγκρότημα.\nΣυνηθίζω να ψάχνω για κάποια κομμάτια τα οποία συστήνω να ακούσετε οπωσδήποτε, αλλά αυτή τη φορά απλά θα περιοριστώ στο «Ακούστε όλο το άλμπουμ οι φαν της Irish punk μουσικής». Είναι πολύ κρίμα τα τραγούδια να απομονωθούν και να χαλάσει η αίσθηση της συνέχειας που υπάρχει. Δεν είναι απλώς 40 λεπτά ξεχωριστών τραγουδιών, αλλά 40 λεπτά συνεχιζόμενης (ωφέλιμης) τρέλας. Επίσης, για όποιον θέλει τέτοιου είδους μουσική για πάρτι πιστεύω ότι θα βρει σίγουρα κάτι ανάλογο.\nΕννοείται, για να μην αφήσω παραπονεμένο κανέναν, ότι η διασκευή του «You’ll never walk alone» αποτελεί μια ακόμα εκπληκτική παραλλαγή του αρχικού τραγουδιού το οποίο, μάλιστα, οι ποδοσφαιρόφιλοι θα το γνωρίζουν και από τα γήπεδα της Premier League. Ας μην ξεχνάμε κιόλας ότι οι Dropkick Murphys έχουν αποδείξει στο παρελθόν ότι το έχουν με τις διασκευές (π.χ. “Johnny I Hardly Knew Ya”).\nΓια να μην μακρηγορούμε, λοιπόν, ακούστε το. Δεν θα είναι το καλύτερο που θα βγει μέσα στη χρονιά. Δεν θα είναι καν μέσα στο Τοπ 20 πιθανότατα. Αλλά είναι μια ακόμα μεγάλη προσφορά στη μουσική της Ιρλανδίας που μας έχει χαρίσει υπέροχα κομμάτια τα τελευταία είκοσι περίπου χρόνια. Και για να μην ξεχνιόμαστε περιμένουμε πώς και πώς να ακούσουμε κάποια τραγούδια από το άλμπουμ και στη συναυλία που έρχεται στις 11 Φλεβάρη.\n11 short stories of pain & glorycrush testdropkick murphyseponymousteameponymousview\nΤo timeline του Marvel Cinematic Universe\nΑπό τη χειρότερη στην καλύτερη ταινία του Marvel...


Το ξέσπασμα του Νίκου Μίχα: «Χορηγούνται εμβόλια και χάνεται κόσμος» - Gossip - Athens magazine\nΑν και γιατρός είναι αρνητικός\n29 Μαΐου 2021 20:22\nΟ Νίκος Μίχας έγινε γνωστός μέσα από το talent show, αλλά τελικά άφησε το τραγούδι και ακολούθησε το επάγγελμα του γιατρού.\nΠρόκειται για μια σπάνια περίπτωση, αφού άλλοι έχουν αφήσει την ιατρική για το τραγούδι.\nΟ Νίκος Μίχας κατά τη διάρκεια της πανδημίας έχει ξεσπάσει σχετικά με το εμβόλιο. Σε παλιότερη του ανάρτηση είχε γράψει:\n«Καλημέρα και καλό μήνα! Μια ερώτηση θα ήθελα να κάνω, αλλά θα ξεκινήσω λέγοντας πως ένα εμβόλιο για να κριθεί ασφαλές στο να χορηγηθεί στην κοινότητα, χρειάζεται τουλάχιστον 10 χρόνια δοκιμών και αυστηρών ελέγχων. Λοιπόν… Πείτε ότι βγαίνει το εμβόλιο… Και σας πούνε πως είναι αναγκαστικό αλλιώς έχει φύλακα, πώς θα αντιδράσετε; Εγώ που είμαι ιατρός να ξέρετε πως θα αναγκαστώ να μείνω σε σπηλιά που να έχει και έξοδο πίσω πόρτας, ώστε να μπορώ να δραπετεύσω σε περίπτωση ανάγκης»\nΑυτή τη φορά, ο Νίκος Μίχας επιστρέφει με μια ανάρτηση καρφί:\n«Χορηγούνται εμβόλια πειραματικά και χάνεται κόσμος. Αυτό είναι τρέλα» έγραψε χαρακτηριστικά. Η εν λόγω ανάρτηση γέμισε ξανά με αρνητικά σχόλια, αλλά αυτή τη φορά είχε και αρκετά θετικά.\nΟ Νίκος Μίχας δεν είναι ο μοναδικός που είναι αρνητικός, αφού και ο Γρηγόρης Πετράκος μέσα από τα social media μάχεται εναντίον του κορωνοϊού.\nΟ τραγουδιστής Γρηγόρης Πετράκος έκανε «έρευνα» για τον κορωνοϊό και την αναλύει σε ένα βίντεο διάρκειας κάτι παραπάνω από 20 λεπτά.\nΟι απόψεις του Γρηγόρη Πετράκου για τον κορωνοϊό θα παρουσιαστούν, μάλιστα, τα μεσάνυχτα της Πέμπτης στην εκπομπή «Tik Talk» με τον Αντώνη Σρόιτερ που θέμα έχει τις θεωρίες συνωμοσίας για τον κορωνοϊό.\nΝέο ξέσπασμα Γρηγόρη Πετράκου: «Έχουν το θράσος να σου λένε να κάνεις υπομονή άλλους δύο μήνες» (photo)


Βάζο In art 3-70-902-0029 |Box in|Βάζα μοναδικά\nΚωδικός προϊόντος: 3-70-902-0029 Κατηγορία: Βάζα - Μπώλ Ετικέτες: βάζο, βάζο δαπέδου\nΒάζο In art 3-70-902-0029 . Τα βάζα και τα μπωλ, αποτελούν βασικό διακοσμητικό στοιχείο τόσο στους εσωτερικούς αλλά και στους εξωτερικούς χώρους. Τα βάζα αλλά και τα μπωλ της συλλογής μας ποικίλουν σε χρώματα, μεγέθη και σχέδια. Διαλέξτε το πιο ταιριαστό στον χώρο σας και τοποθετήστε την αγαπημένη σας σύνθεση από λουλούδια. Τα βάζα δίνουν χρώμα και άλλη όψη στην διακόσμηση σας. Άλλωστε αποτελούν ισχυρά διακοσμητικά στοιχεία, που μπορούν να μετατρέψουν ένα απλό έπιπλο σε μια άψογα σχεδιασμένη γωνιά. Μπορείτε φυσικά να γεμίσετε μερικά μπωλ στο σαλόνι σας με αποξηραμένα φρούτα, γυάλινες χάντρες ή πέτρες αμμουδιάς . Αποκτήστε λοιπόν από τη συλλογή μας αυτά που ανταποκρίνονται στην αισθητική σας και θα χαρίσουν εργονομία και διακόσμηση .


Δικταίον Άντρον: Το σπήλαιο όπου γεννήθηκε ο Δίας κοντά στο Ψυχρό Λασιθίου - Ιστορίες, Ρεπορτάζ, Σχολιασμός Κρήτης Blog | e-storieskritis.gr\nHome ΜΝΗΜΕΙΑ ΠΕΡΙΗΓΗΣΕΙΣ Δικταίον Άντρον: Το σπήλαιο όπου γεννήθηκε ο Δίας κοντά στο Ψυχρό Λασιθίου\nΜαΐου 08, 2021 ΜΝΗΜΕΙΑ, ΠΕΡΙΗΓΗΣΕΙΣ,\nΤο Δικταίον Άντρον ή σπήλαιο του Ψυχρού βρίσκεται στη βόρεια πλαγιά του όρους Δείκτη στο Λασίθι, σε υψόμετρο 1.025 μέτρων.\nΠρόκειται για έναν πανάρχαιο τρόπο λατρείας, από τους πλέον σημαντικούς και επιβλητικούς που συναντάμε στην Κρήτη καθώς είναι ο τόπος γέννησης του Δία, σύμφωνα με τη μυθολογία.\nΤο σπήλαιο ανακαλύφθηκε από κατοίκους της περιοχής το 1883 και τράβηξε το ενδιαφέρον σημαντικών αρχαιολόγων της εποχής. Ο Federico Halbherr και ο Ιωσήφ Χατζηδάκης ανέσκαψαν το 1886 ένα μικρό κομμάτι, στην είσοδο του, προσπαθώντας παράλληλα να μαζέψουν ότι μπορούσαν από τα αντικείμενα που είχαν βρει πριν οι χωρικοί μέσα στο σπήλαιο.\nΈκτοτε, και μέχρι το 1899 που έγινε μια πιο συστηματική έρευνα του από τον D. G. Hogarth, διευθυντή της Βρετανικής Σχολής Αθηνών, είχαμε διάφορες ανασκαφικές προσπάθειες.\nΗ έρευνα ξεκίνησε από το λεγόμενο Άνω Σπήλαιο που καλύπτει δυο αίθουσες. Εκεί εντοπίστηκε τέμενος με έναν ορθογώνιο βωμό, που φέρεται να ήταν αρχαιότερος του τεμένους.\nΣτη συνέχεια ερευνήθηκε το Κάτω Σπήλαιο, που αποτελείται από πέντε μικρούς θαλάμους με μικρή λίμνη στο βάθος και εντυπωσιακούς σχηματισμούς σταλακτιτών και σταλαγμιτών, που κατά την αρχαιότητα λατρεύτηκαν από τους προσκυνητές.\nΕδώ βρέθηκαν πολλά χάλκινα ειδώλια ανδρών και γυναικών, χάλκινα εργαλεία, πελέκεις, σφραγίδες, πόρπες, όλα αναθήματα πιστών που έφθαναν στην περιοχή για να λατρέψουν και να αποδώσουν τιμές στους θεούς τους.\nΤα ευρήματα εντός του σπηλαίου ανάγονται σε διάφορες χρονικές περιόδους, νεολιθικά, μινωικά, υστερομινωικά, γεωμετρικά, αρχαϊκά, κλασικά, ελληνιστικά και ρωμαϊκά, αποδεικνύοντας τη συνεχή χρήση του από τον άνθρωπο για λατρευτικούς σκοπούς.\nΤο Δικταίον Άντρο από την αρχή ταυτίστηκε με το χώρο όπου κατέφυγε η Ρέα για να γεννήσει, μακριά από τον Κρόνο, το Δία, πατέρα των θεών και των ανθρώπων. Η κατσίκα Αμάλθεια, κατ' άλλους νύμφη, έγινε τροφός του Δία ενώ οι Κουρήτες με το θόρυβο των όπλων τους και το χορό τους κάλυπταν το κλάμα του νεογέννητου θεού. Άλλοι μύθοι βέβαια αναφέρουν πως το Δία έθρεψαν μέλισσες ή περιστέρια ακόμα κι ένα θηλυκό γουρούνι.\nΣύμφωνα με το Λουκιανό ο Δίας μετέφερε σε αυτό το σπήλαιο την Ευρώπη, μετά την απαγωγή της από τη Φοινίκη.\nΤο σπήλαιο έχει έκταση 2.200 τμ και είναι επισκέψιμο για το κοινό με το συνολικό μήκος της τουριστικής διαδρομής του να είναι 250 μέτρα.\nΝα σημειώσουμε τέλος πως το Δικταίο σήμερα εκτός από χώρος με σπουδαία αρχαιολογική σημασία αποτελεί κι ένα βιότοπο με ενδιαφέρον αφού σε θαλάμους στην κάτω πλευρά του φωλιάζουν διάφορα είδη νυχτερίδας, όταν βεβαίως δεν εισέρχεται στο εσωτερικό του κόσμος, καθώς και σπηλαιόβια αρθρόποδα ενώ στην είσοδο του βρίσκουν καταφύγιο διάφορα πτηνά.\n(Αντλήθηκαν πληροφορίες από το Υπουργείο Πολιτισμού, Β. Αποστολάκου.)


8 Δεκεμβρίου 2019 - News and Tunes\n«Εκθέστε τον εαυτό σας στον πιο βαθύ σας φόβο. μετά από αυτό, ο φόβος δεν έχει καμία εξουσία, και ο φόβος της ελευθερίας συρρικνώνεται και εξαφανίζεται. Είσαι ελεύθερος.»\nΘεωρείται ένας από τους πιο χαρισματικούς ερμηνευτές στην ιστορία της ροκ μουσικής. Έγραψε επίσης αρκετά βιβλία ποίησης, ένα μικρό ντοκιμαντέρ και δύο βίντεο κλιπ (The Unknown Soldier και People Are Strange). Kυκλοφόρησε 6 άλμπουμ με τους Doors, 3 από αυτά ψηφίστηκαν στα 500 καλύτερα άλμπουμ όλων των εποχών. The Doors στη θέση 42, Strange Days στη θέση 407 και L.A. Woman στη θέση 364. Το περιοδικό Rolling Stone τον ψήφισε νούμερο 47 στους «100 καλύτερους τραγουδιστές όλων των εποχών» και το Classic Rock Magazine στη θέση 22 της λίστας «καλύτεροι τραγουδιστές της ροκ».\nΟ Τζιμ Μόρισον ήταν ένα περίεργο κράμα τραγουδιστή και ποιητή που έμεινε στην ιστορία ως μία μυστηριώδης ψυχή με απύθμενο βάθος. Η επιγραφή «Κατά τον δαίμονα εαυτού» γράφτηκε πιθανόν από τους συγγενείς του Jim Morrison στον τάφο του. Μία άποψη για την εξήγησή της είναι ότι έπραττε κατά συνείδηση και όχι βάσει των επιταγών της κοινωνίας ή βάσει του τι θα πουν οι άλλοι. Η ελευθερία απασχολούσε μεγάλος μέρος της σκέψης του.\nΕΙΔΗΣΕΙΣ / ΕΠΙΛΟΓΕΣ / 8.12.2019\nΤροφή για σκέψη. Η αγάπη των σκύλων και η ανθρωπιά. www.omorfhzwh.gr\n‘Αστεγος. Στην Ιρλανδία οι πολίτες κρεμάνε τα μπουφάν που δεν θέλουν για να τα βρίσκουν οι άστεγοι. www.omorfhzwh.gr\nΓονιμότητα. Η διατήρηση της γονιμότητας σε γυναίκες με καρκίνο μαστού. www.capital.gr\nΤεχνολογία αιχμής. “Σύμπραξη των γονιδιακών και κυτταρικών θεραπειών. www.capital.gr\nΘέατρο. Το σημαντικό έργο “Ανθρωποφύλακες” του Περικλή Κοροβέση στο Υπόγειο του Θεάτρου Τέχνης. www.culturenow.gr\nΘέατρο. Η χορογράφος και ηθοποιός Κορίνα Κόκκαλη σε μια συνέντευξη στο Culturenow για την νέα παράσταση Heliotopia, στο Θέατρο Πορεία. www.culturenow.gr\nΑυτόχθονες. Νεκροί αυτόχθονες που υπερασπίζονται τα εδάφη τους από την παράνομη υλοτομία, στην Βραζιλία. www.huffingtonpost.gr\nΦυτό. Τα “υπερηχητικά ουρλιαχτά” των φυτών, όταν στρεσάρονται. www.news247.gr\nΕυφυϊα. Ο οκτάχρονος από την Πέλλα, που εντυπωσιάζει με τις επιδόσεις του στα μαθηματικά. www.capital.gr\nΗ ελληνική επιγραφή\nστον τάφο του Τζιμ Μόρισον\n«Δαίμονες εαυτού» ονομάζονταν στην Αρχαία Ελλάδα θεότητες – προστάτες που κατοικούσαν μέσα στον κάθε άνθρωπο από τη γέννηση του έως το θάνατό του και φρόντιζαν για την προσωπική εξέλιξη και ευημερία, αποτελώντας κατά κάποιο τρόπο ένα «δίαυλο» μεταξύ του κόσμου των θνητών και του κόσμου των Θεών. «Πράττω κατά του δαίμονα εαυτού» ουσιαστικά σημαίνει «Πράττω σύμφωνα με αυτό που η συνείδηση μου θεωρεί», αδιαφορώντας ίσως για το τι θα πουν οι άλλοι.\nNews and Tunes Team Κυριακή, 8/12/2019\n7 Δεκεμβρίου 2019 Σάββατο, 7/12/2019\n9 Δεκεμβρίου 2019 Δευτέρα, 9/12/2019


MEDISPIN: Το φάρμακο στα επικαιροποιημένα Μνημόνια\nΤον Μάρτιο και τον Σεπτέμβριο, θα υποβληθεί έκθεση σχετικά με την πρόοδο της επιτροπής διαπραγμάτευσης του ΕΟΠΥΥ.\nΣειρά παρεμβάσεων στον τομέα του φαρμάκου, περιλαμβάνουν τα κείμενα που έχει αναρτήσει η Ευρωπαϊκή Επιτροπή στην ιστοσελίδα της σε σχέση με το ελληνικό πρόγραμμα.\nΤα επικαιροποιημένα Μνημόνια χαρακτηρίζονται ως “προσχέδια” (drafts), στοιχείο που οδηγεί στο συμπέρασμα πως επίκεινται αλλαγές.\nΜε ιδιαίτερο ενδιαφέρον αναμένεται, στο μεταξύ, η έκθεση που ετοιμάζει για την ελληνική οικονομία το Διεθνές Νομισματικό Ταμείο (ΔΝΤ).\nΣτις τεχνικές διευκρινίσεις του Μνημονίου (ολόκληρο το κείμενο πιο κάτω), περιλαμβάνονται οι εξής παρεμβάσεις για το φάρμακο.\nΠαραδοτέο. Περαιτέρω μείωση των τιμών των φαρμακευτικών προϊόντων μέσω της επιτροπής διαπραγμάτευσης και της επιτροπής αξιολόγησης καινοτομίας Υγείας (HTA).\nΓια να αποφασίσουν οι ελληνικές αρχές εάν θα εισαγάγουν ή όχι νέα καινοτόμα φάρμακα στον θετικό κατάλογο και στα δημόσια νοσοκομεία, θα λαμβάνουν δεόντως υπόψη τις βέλτιστες διεθνείς πρακτικές, Δεν θα μπορούν να προστίθενται στον θετικό κατάλογο, εκτός εάν έχουν προηγουμένως επιστραφεί σε 2/3 των χωρών στις οποίες κυκλοφορούν (τουλάχιστον 9).\nΕπιπλέον, το 50% των χωρών στις οποίες καλύπτονται τα φάρμακα πρέπει να έχει εφαρμόσει HTA.\nΈως τον Ιούλιο του 2018, θα δημιουργηθεί ένα Κέντρο αξιολόγησης της τεχνολογίας της Υγείας (HTA) για να αξιολογήσει ποια προϊόντα θα επιστραφούν και υπό ποιους όρους και συμφωνίες, σύμφωνα με τις υπάρχουσες κατευθυντήριες γραμμές και με αποδεικτικά στοιχεία για τις βέλτιστες πρακτικές στην ΕΕ.\nΕνδιάμεσο βήμα και βασικό παραδοτέο, θεωρείται η διαμόρφωση ενός πλήρους επιχειρησιακού κέντρου HTA.\nΈως τον Ιούλιο του 2017, θα συγκροτηθεί επιτροπή HTA, η οποία θα είναι υπεύθυνη για την αναθεώρηση όλων των καινοτόμων φαρμάκων που εισήχθησαν στον θετικό κατάλογο από τον Ιανουάριο του 2013, με στόχο την εξάλειψη αυτών που δεν θεωρούνται οικονομικά αποδοτικά.\nΤον Μάρτιο και τον Σεπτέμβριο, θα υποβληθεί έκθεση σχετικά με την πρόοδο της επιτροπής διαπραγμάτευσης όσον αφορά την ανάπτυξη των συμφωνιών για τον όγκο των τιμών και των κινδύνων, παρέχοντας επεξηγηματικές σημειώσεις.\nΑπό τον τρέχοντα μήνα, οι ελληνικές αρχές θα τεκμηριώσουν την πρόοδο για τα προβλεπόμενα θεσμικά πλαίσια, τους ανθρώπινους πόρους και το ρυθμιστικό πλαίσιο που απαιτείται για την πλήρη δημιουργία ενός κέντρου HTA, που θα εκδίδει επεξηγηματικές σημειώσεις κάθε εξάμηνο, τον Ιούνιο και τον Δεκέμβριο.\nΣτο κείμενο περιγράφονται μία σειρά παρεμβάσεων την αύξηση διείσδυσης των γενοσήμων φαρμάκων.\nΈως το τέλος του 2017, η διείσδυση (σε όγκο) πρέπει να φτάσει στο 40% και στο 60% μέχρι τον Δεκέμβριο του 2018.\nΜεταξύ άλλων πιθανών μέτρων, πρέπει να ξεκινήσει και να τεκμηριωθεί η δημόσια εκστρατεία μέχρι τον Ιούνιο του 2017 (και μετά).\nΤεχνικό κείμενο για επικαιροποιημένα Μνημόνια


INFOKEFALONIA: Με νέα Διοίκηση η Ο.ΚΕ.Σ.Α.! Πρόεδρος, ο Ζωχιός Γ., ξανά μετά 15 χρόνια.\nΜε νέα Διοίκηση η Ο.ΚΕ.Σ.Α.! Πρόεδρος, ο Ζωχιός Γ., ξανά μετά 15 χρόνια.\nΣυγκροτήθηκε το Διοικητικό Συμβούλιο της Ο.ΚΕ.Σ.Α.\nΓρήγορα δείχνει να κινείται η Ομοσπονδία Κερκυραϊκών Συλλόγων Αττικής (Ο.ΚΕ.Σ.Α.)\nΣυγκροτήθηκε σε σώμα του ΔΣ, αναμένεται η Εξ. Επιτροπή ενώ το 18ο Συνέδριο εξέλεξε 5 αυτόνομες-ισχυρές θεματικές Επιτροπές.\nΤο νέο ΔΣ, μετά την τροποποίηση του Καταστατικού, είναι 5μελές αφού φαίνεται ότι το Συνέδριο θέλησε να δώσει συνεδριακό κύρος και ισχύ σε Επιτροπές.\nΤαμίας: Σαμοϊλη Αγγελική.\nΟ Πρόεδρος του ΔΣ και Επίτιμος Πρόεδρος ΟΚΕΣΑ Γ. Ζωχιός, επανέρχεται στην Προεδρεία, αν και το 1998 που παραιτήθηκε από Πρόεδρος, είχε δηλώσει πως δε θα είναι ξανά υποψήφιος στα Όργανα της Ομοσπονδίας.\nΌμως, όπως δήλωσε, έκρινε πως έπρεπε να αλλάξει αυτή του την απόφαση και.....να ανταποκριθεί στην "περίοδο έκτακτης ανάγκης", λόγω της κρίσης στην ΟΚΕΣΑ, μετά το 2000.\nΌπως είπε , αυτό έκανε και το 1991, όταν επανήλθε στην προεδρία μετά μια τετραετή οπισθοχώρηση της ΟΚΕΣΑ.\nΒέβαια, εκτιμάται ότι εκείνη η οπισθοχώρηση δε συγκρίνεται με τη σημερινή κατάσταση που όλα είναι διαλυμένα, μετά μια 13χρονη οργανωμένη κρίση.\nΟ Γ. Ζωχιός, όπως είναι γνωστό, ίδρυσε την ΟΚΕΣΑ το 1981, το 1988 δεν έθεσε υποψηφιότητα στο ΔΣ αλλά στην Εξ. Επ., το 1992 ξανά Πρόεδρος, το 1988 παραιτήθηκε από Πρόεδρος και το 1999 ψηφίστηκε ομόφωνα Επίτιμος Πρόεδρος ΟΚΕΣΑ.\nΣήμερα, όπως ο ίδιος δήλωσε, επανέρχεται αν και δεν το επιθυμούσε αφού οι πεποιθήσεις είναι αντικαρεκλικές και επιθυμεί να αναδεικνύονται συνεχώς νέα στελέχη.\nΤο νέο ΔΣ, στην 1η του συνεδρίαση, φέρεται ότι αποφάσισε για λειτουργικά και οργανωτικά θέματα και συζήτησε τρόπους αντιμετώπισης επειγόντων προβλημάτων.\nΈγινε επίσης συζήτηση για τα πλάνα υλοποίησης του προγράμματος που αποφάσισε το Συνέδριο.\nΤο Κτίριο, πάντα σε ιδιαίτερη προτεραιότητα.\nΆμεση κατοίκηση τουλάχιστον ενός ορόφου και ικανοποίηση των δικαιωμάτων των Συλλόγων-Μελών, συνιδιοκτητών, όπως αποφάσισε το Συνέδριο.\nΣαφής στόχος φέρεται να τίθεται να επανέλθει στην ΟΚΕΣΑ η δημιουργική περίοδος, έως το 2000, η όποια βασίστηκε σε τρεις αρχές : Την Αυτονομία, τη Διαφάνεια, τη Δημιουργία!\nΑναρτήθηκε από Sosial Media kornet στις 2/27/2014 02:26:00 μ.μ.\nΕτικέτες ΚΕΡΚΥΡΑ ΖΩΧΙΟΣ, ΟΚΕΣΑ, ΣΥΛΛΟΓΟΙ ΚΕΡΚΥΡΑΣ


Παρουσίαση του βιβλίου «Οι Δρόμοι και η Μοίρα του Ελληνισμού, Ιστορήματα Τόπων και Ανθρώπων», με την υποστήριξη του Δήμου Αμαρουσίου - Maroussiotika.gr\nΑρχική Τοπικά νέα Παρουσίαση του βιβλίου «Οι Δρόμοι και η Μοίρα του Ελληνισμού, Ιστορήματα Τόπων...\nΜε την υποστήριξη του Δήμου Αμαρουσίου, οι εκδόσεις Ι. Σιδέρης παρουσιάζουν το βιβλίο της Πόπης Βραχιώτη-Λυμπεροπούλου«Οι Δρόμοι και η Μοίρα του Ελληνισμού, Ιστορήματα Τόπων και Ανθρώπων».\nΗ εκδήλωση θα πραγματοποιηθεί την Κυριακή 12 Ιανουαρίου 2020 και ώρα 11:00 π.μ., στο Δημαρχείο Αμαρουσίου (Βασ. Σοφίας 9 & Δ. Μόσχα).\n– Στάθης Παρασκευόπουλος\n– Πέγκυ Μοσχονά, φιλόλογος.\nΠροηγούμενο άρθροΠροβολή της ταινίας «Το άλογο που είμαι» του Μ. Καραγιάννη από το Κέντρο Ημέρας “FrancoBasaglia” Ε.Π.Α.Ψ.Υ.,με την υποστήριξη του Δήμου Αμαρουσίου


Άφησε το στρατό για τις πολεμικές τέχνες… - afise to strato gia tis polemikes technes…\nΆφησε το στρατό για τις πολεμικές τέχνες…\n10:07 25/11/2012 - Πηγή: Olympia\nΣτο πρώτο του πάθος τις πολεμικές τέχνες, που πρωτογνώρισε πριν 30 χρόνια, επέστρεψε ο master των πολεμικών τεχνών ο Κωνσταντίνος Καρυπίδης και σίγουρα δεν το μετάνιωσε.\nΕίναι που η ζωή κάποια στιγμή κάνει κύκλους και αποφασίζεις τι θες να κάνεις ποιο είναι το πολυτιμότερο για την ισορροπία σου. Κάπως έτσι ο Έλληνας Σαμουράι άφησε το στρατό και από αντισυνταγματάρχης επέλεξε να είναι δάσκαλος.\nΟ Κωνσταντίνος Καρυπίδης γεννήθηκε και μεγάλωσε στο Κάτω\nΝευροκόπι – ΔΡΑΜΑΣ και εισήλθε στη Στρατιωτική Σχολή Ευελπίδων απ’όπου αποφοίτησε ως Αξιωματικός Μηχανικού. Υπηρέτησε σε Μονάδες του Στρατού Ξηράς τόσο στον ελλαδικό χώρο όσο και στο Εξωτερικό. Τιμήθηκε από την Υπηρεσία με τα προβλεπόμενα μετάλλια και διακρίσεις αναλόγως βαθμού και θέσεων. Αποστρατεύτηκε κατόπιν αίτησής του με το βαθμό του Αντισυνταγματάρχη.\nΞεκίνησε την ενασχόλησή του με τις πολεμικές τέχνες/μαχητικά αθλήματα πριν από 30 χρόνια με το άθλημα του karate. Ως τελειόφοιτος της Στρατιωτικής Σχολής Ευελπίδων διετέλεσε Αρχηγός της Ομάδας Αυτοάμυνας της Σχολής και διακρίθηκε σε διάφορα εθνικά πρωταθλήματα.\nΛίγο πριν επιχειρήσει να δοκιμάσει για άλλη μια φορά τα όρια του με το εγχείρημα για ένα νέο ρεκόρ Γκίνες το 5ο στη σειρά με «τα γρηγορότερα 10 τραβήγματα σπαθιού & κοψίματα στόχων» μίλησε στο MadeinCreta τονίζοντας την αξία της φιλοσοφίας των πολεμικών τεχνών, σημειώνοντας επίσης πως για τον ίδιο αλλά και για όλους τους αθλητές, σημασία δεν έχει το αποτέλεσμα, αλλά η διαδρομή\nΝα σημειωθεί ότι ο κ. Καρυπίδης είναι ο πρώτος Έλληνας με παγκόσμιο ρεκόρ Γκίνες από τον χώρο των πολεμικών τεχνών.\nΓια την ιστορία αναφέρεται ότι τα 3 παγκόσμια ρεκόρ από το χώρο των πολεμικών τεχνών αυτή τη στιγμή έχει μόνο ο Ιάπωνας Isao Machiiκαι ο κ.Καρυπίδης.\nΑν πραγματοποιηθεί και το νέο ρεκόρ ο Έλληνας δάσκαλος θα ισοφαρίσει τον Ιάπωνα σε Παγκόσμια κλίμακα και θα έχει 4 Ρεκόρ στη κατοχή του ως holder και 1 ως co-holder.\n-Είστε έτοιμος για το ρεκόρ;\n«Είμαι έτοιμος, αλλά περιμένω το μπόλιασμα του κόσμου. Για μένα είναι πολύ σημαντική η παρουσία του. Και στην Αλεξανδρούπολη που το κάναμε δυο φορές ο κόσμος ήταν η μισή επιτυχία. Πάντα στον αθλητισμό , η παρουσία του κόσμου είναι η μισή προσπάθεια του αθλητή. Αυτή η σχέση που δημιουργείται, η φλόγα , είναι ένα συναίσθημα ανεξήγητο ακόμα και για την επιστήμη».\n-Πόσο καιρό προετοιμάζεστε σωματικά αλλά και ψυχολογικά;\n«Για το συγκεκριμένο ρεκόρ ένα εξάμηνο με πολλές ώρες προπόνησης καθημερινά. Ψυχολογικά δεν είμαι ακόμα έτοιμος. Κάθε ημέρα ετοιμάζομαι κάθε λεπτό που περνάει είναι για μένα δοκιμασία η οποία κορυφώνεται την ώρα της προσπάθειας».\n-Είναι πιο πολύ θέμα μυαλού φαντάζομαι;\n«Ναι, βέβαια είναι και σωματική η δοκιμασία αλλά περισσότερο είναι η δοκιμασία του μυαλού, η εσωτερική δύναμη. Απαιτεί τεράστια συγκέντρωση, πειθαρχία και μετά όλα τα άλλα».\n-Είχατε μια λαμπρή πορεία στον στρατό. Τα παρατήσατε όλα για την αγάπη σας για τις πολεμικές τέχνες;\n«Ξέρετε, η ζωή κύκλους\nστρατος, master, θες, αλεξανδρουπολη, συγκεκριμένο, αξια, Καλή Χρονιά, η ζωη, θεμα, σχολη ευελπιδων, φλογα, ωρα, αγαπη, γκινες, δασκαλος, δυναμη, εγχειρημα, επιτυχια, ευελπιδων, ζωη, ιδιο, υπηρεσια, θες, ισορροπια, κλιμακα, παντα, ορια, παθος, πειθαρχια, πιο πολυ, ρεκορ γκινες, ρεκορ, σιγουρα, συγκεκριμένο, σειρα, συγκεντρωση, φορα, ψυχολογικα, κωνσταντινος, ωρες, μια φορα, master\nμαυρικιος, χηνοφωτης, andros, www.eommex.gr\nΤο σημερινό πρωτοσέλιδο της εφημερίδας ΣΠΟΡ ΤΟΥ ΒΟΡΡΑ\nΚερδίστε ένα iphone 4 μόνο με ένα κλικ!\nΤο καραμελένιο κορμί της Καρμέλα! (φωτο)\n[Ζώδια] Τα ζώδια σήμερα-Κυριακή 25 Νοεμβρίου 2012\nΚραυγή αγωνίας από τον Δενδροπόταμο Θεσσαλονίκης\nΜετωπική επίθεση κατά Λαζαρίδη από την “Δημοκρατία”.\nΔεν του ήπιε το... αίμα αλλά τον άφησε άνεργο\nΠάνια Ρόουζ: Άφησε την υποκριτική για το μόντελινγκ\nΚαστοριά: Ηλικιωμένος άφησε την τελευταία του πνοή στην άσφαλτο\nΠοια σταρ έκανε την πιο προκλητική φωτογράφησή της μέχρι σήμερα και μας άφησε άναυδους;\nΈνα ζευγάρι άφησε την τελευταία του πνοή σε τροχαίο στη Ναύπακτο\nΟ βασανισμός ελέφαντα άφησε ασυγκίνητο το δικαστήριο\nΕΥΓΕΝΙΑ ΜΑΝΩΛΙΔΟΥ : Το κουβερλί το άφησε σπίτι και βγήκε απλή\nΙνδία: Σκότωσε 17χρονη επειδή δεν τον άφησε να ουρήσει κοντά στο σπίτι της\nΡία Αντωνίου: Άφησε για λίγο την Ιταλία και βρέθηκε στα πάτρια εδάφη!\nΤραγικό: Άφησε τα σκυλάκια της σε αξιοθρήνητη κατάσταση!\nΑλλο να βοηθήσουμε στον εκδημοκρατισμό του Πακιστάν και είναι άλλο να γίνουμε εμείς Πακιστάν.\nΑνταπόκριση από Αλβανία ν2\nΠάλι αθλιότητες ετοιμάζουν σε βάρος της εκκλησίας…\nΑνταπόκριση από Αλβανία\nΟ άνθρωπος που είδε το 1992 τη σημερινή κρίση στην Ευρωζώνη\nΜόνο οι αποδεδειγμένα ικανοί σε ένα νέο κυβερνητικό σχήμα.\nΆλλοι 25.000 δημόσιοι υπάλληλοι σε εφεδρεία;\n[Υγεία, διατροφή] Πέντε διατροφικές αλήθειες που μπορεί να σας... σοκάρουν!\nΠάγκαλος: Ο φασίστας μέσα μας\nΚυριάκος Παπαδόπουλος: "Αήττητος, αν περάσει από την Τούμπα"\nΤο απόλυτο μουσικό κινητό...\nΣαρκοζί: «Δεν πήρα ούτε ένα ευρώ»\n«Να παίξω ξανά στον Ολυμπιακό»


Κολάν για εμφανίσεις … κολασμένες |\nΤο κολάν είναι ένα κυρίαρχο και αγαπημένο κομμάτι της γυναικείας γκαρνταρόμπας .Τι να πρώτο αναφέρουμε για αυτό το ρούχο ; Γεμάτο κομψότητα και θηλυκότητα , αισθησιακό όσο λίγα . Αναρωτιέστε ίσως αν το κολάν είναι και φέτος τον χειμώνα στην μόδα η απάντηση που θα σας δώσουμε είναι ένα μεγάλο ναι . Φορέστε το ως βάση ή ως συμπλήρωμα της ενδυμασίας σας καθώς και στις δυο περιπτώσεις θα έχετε ένα τέλειο αισθητικά αποτέλεσμα . Σήμερα θα μοιραστούμε μαζί σας διάφορους τρόπους ώστε να φορέσετε κολάν τον φετινό χειμώνα παραμένοντας όπως πάντα in fashion.\n1. Υπερμεγέθη μπλούζα\nΗ υπερμεγέθη μπλούζα είναι ίσως το κομμάτι εκείνο που χρησιμοποιείτε κατά κόρων με τα κολάν . Ο λόγος που είναι τόσο δημοφιλές είναι πως καταφέρνει να επιφέρει την τέλεια ισορροπία της σιλουέτας σας όταν φοριέται με κολάν δίνοντας τον κατάλληλο όγκο στο πάνω μέρος του σώματος σας . Χρησιμοποιούμε λευκή μπλούζα με μαύρο κολάν για τέλειες αντιθέσεις ακολουθώντας συγχρόνως τους ρυθμούς της φετινής μόδας . Συμπληρώστε την εμφάνιση με μαύρο σακάκι , μποτάκια με κορδόνια και μπορντό τσάντα χειρός . Η απλότητα και η γοητεία σε όλο της το μεγαλείο !\n2. Printed κολάν\nΤα printed κολάν της φετινής σεζόν είναι ιδιαίτερα εντυπωσιακά οπότε εάν επιλέξετε ένα τέτοιο κομμάτι να είστε όμως ιδιαιτέρως προσεκτικές . Χρησιμοποιήστε πολύ απλές μπλούζες ή πουκάμισα για να μην βαρύνετε υπερβολικά το όλο σύνολο . Μια μονόχρωμη μπλούζα με απαλή απόχρωση , ένα μαύρο ψηλοτάκουνο μποτάκι και μια τσάντα η οποία θα προτιμήσουμε να είναι ίδιων αποχρώσεων με το κολάν μας και η casual εμφάνισή μας είναι έτοιμη .\n3. Μίνι φόρεμα\nΆλλος ένας υπέροχος συνδυασμός ο οποίος συν της άλλης είναι και ιδιαίτερα in fashion για φέτος είναι το μίνι φόρεμα ή φούστα το οποίο συνοδεύετε από το αγαπημένο μας κολάν . Το καυτό αυτό δίδυμο αναδεικνύει όλο το μεγαλείο αν προτιμήσουμε πολύ απαλούς χρωματισμούς όπως είναι για παράδειγμα το ανοιχτό γκρι ή το περισσότερο αισθησιακό απαλό ροζ . Επιλέξτε λοιπόν ένα μαύρο μίνι φόρεμα με μαύρο κολάν , προσθέστε ανθρακί μποτάκια , ροζ κασκόλ με ασορτί τσάντα και θα έχετε μια εμφάνιση βγαλμένη κατευθείαν από περιοδικό μόδας !\nΣυνεχίζουμε με παστέλ χρώματα τα οποία χαρίζουν με την ξεκούραστη ομορφιά τους μια άκρως γοητευτική εμφάνιση . Ο τέλειος συνδυασμός σε αυτήν την περίπτωση είναι να προσπαθούμε πάντοτε να ταιριάζουμε ίδιου χρώματος κολάν και μπλούζας , τονίζοντας περισσότερο την συνολική εικόνα με παπούτσια λίγο εντονότερης απόχρωσης . Για τις πιο κρύες μέρες προσθέστε ένα γκρι σκούφο και η γοητεία συνεχίζετε .\n5. Σπορ εμφάνιση\nΜαύρο κολάν , μαύρο σπορ μίνι φόρεμα , μαύρα sneakers , το τρίπτυχο της επιτυχίας ! Απογειώστε το σύνολο με ένα μπουφάν φανταχτερού χρώματος και έχετε σε λίγα λεπτά την απόλυτη γυναικεία αθλητική εμφάνιση .\n6. Βραδυνή εμφάνιση\nΚατάλληλο και για πιο επίσημες ανάγκες , το κολάν βρίσκει την θέση του ακόμη και στις βραδινές σας εμφανίσεις . Φορέστε ένα μαύρο σιφόν φόρεμα , μαύρο κολάν ( αποφύγετε τα γυαλιστερά ) , ψηλοτάκουνες γόβες ίδιου χρώματος και δώστε ζωντάνια και χλιδή στο σύνολο χρησιμοποιώντας έντονου χρώματος τσάντα και μπιζού . Η μεγάλη συνάντηση της απλότητας με την θηλυκότητα .\nΌπως είδατε τον φετινό χειμώνα έχουμε πολλές στιλιστικές επιλογές , ότι και να διαλέξουμε όμως ένα είναι το σίγουρο , θα χρειαστούμε πολλά είδη κολάν τον φετινό χειμώνα καθώς βρίσκει την θέση του σε όποιο είδος ντυσίματος και αν διαλέξουμε.


2011/01/10 ~ To Πρασινούλι\nΑνακύκλωση και Παιδιά\n21ο Νηπιαγωγείο Χαλκίδας\nΗ Περιβαλλοντική Εκπαίδευση στην Εύβοια - Έκδοση του Γραφείου Περιβαλλοντικής Εκπαίδευσης της Διεύθυνσης Πρωτοβάθμιας Εκπαίδευσης Νομού Εύβοιας. Η επιμέλεια είναι της Θάλειας Καλαμπαλίκη, Υπεύθυνης Περιβαλλοντικής Εκπαίδευσης\nΣκοπός - Στόχοι του προγράμματος Να ευαισθητοποιηθούν τα παιδιά σε θέματα ρύπανσης του περιβάλλοντος. Να γνωρίσουν τον κίνδυνο που διατρέχει η γη μας από την αλόγιστη συσσώρευση σκουπιδιών. Να βιώσουν τη διαδικασία και τη χρησιμότητα της ανακύκλωσης. Να γνωρίσουν τα υλικά που ανακυκλώνονται.\n1) Ξεκινήσαμε με μια βόλτα που κάναμε στη γειτονιά του σχολείου μας. Επισημάναμε τα σκουπίδια που ξεχειλίζανε τους κάδους. Η παιδική χαρά όπου παίζουνε κάθε μέρα τα παιδιά ήταν κι αυτή γεμάτη σκουπίδια. Έγινε συζήτηση για την εικόνα που συναντήσαμε. Τα παιδιά αναφέρανε ότι περνάει κάθε μέρα το φορτηγό του Δήμου και τα μαζεύει. Μιλήσαμε για τον τεράστιο όγκο των σκουπιδιών, για τη ρύπανση του περιβάλλοντος, για το που πάνε τα σκουπίδια και πως ορισμένα απ' αυτά μπορούν να ξαναγίνουν χρήσιμα.\n2) Κάθε παιδί ανέλαβε να συγκεντρώσει στο σπίτι του σκουπίδια. Αχρηστα χάρτινα κουτιά, μπουκάλια πλαστικά, γυάλινα, αυγοθήκες, εφημερίδες κ.λ.π. Σιγά - σιγά το σχολείο μας γέμισε σκουπίδια, θύμιζε κυριολεκτικά σκουπιδότοπο. Ένας σκουπιδότοπος όμως νοικοκυρεμένος. Αλλού το μπουκάλι, αλλού το γυαλί, αλλού το χαρτί.\n3) Διαβάσαμε το παραμύθι: «Ο Μπεν ή Μου και τα σκουπίδια». Επίσης διαβάσαμε και δραματοποιήσαμε το παραμύθι «Το Βρωμοχώρι».\n4) Είδαμε φωτογραφίες από ένα εργοστάσιο ανακύκλωσης χαρτιού.\n5) Φτιάξαμε χαρτοπολτό με κομμάτια εφημερίδας.\n6) Επισκεφθήκαμε το σούπερ μάρκετ της γειτονιάς.\nΑφού είδαν τα παιδιά πως είναι συσκευασμένα τα προϊόντα, ρωτήσανε την υπεύθυνη που πάνε αυτά τα χαρτόκουτα - τα μεγάλα και τα μικρά.\nΜας απάντησε πως δεν είναι δυνατόν να τα κρατάνε, γιατί έχουν κάθε μέρα μεγάλη ποσότητα από χαρτόκουτα. Μας έδειξε πως τα πιέζουν και πως τα τοποθετούν σε ειδική σχάρα και μας είπε ότι έρχεται το φορτηγό του Δήμου που μαζεύει μόνο χαρτί, και τα παίρνει.\n7) Με την ευκαιρία της Παγκόσμιας ημέρας Περιβάλλοντος οργανώσαμε εξόρμηση για τον καθαρισμό ενός αλσυλίου και της παραπλήσιας ακτής.\nΚάθε παιδί ήταν εφοδιασμένο με μία σακούλα κι ένα ζευγάρι γάντια. Με την επιτήρησή μας τα μισά παιδιά καθαρίσανε το αλσύλιο και τα υπόλοιπα την ακτή. Μάλιστα στην ακτή βρήκαμε κι ένα βαρέλι ξεχειλισμένο από σκουπίδια. Ένα παιδί είπε πως είχε περάσει από κει πριν δύο μέρες και ήταν στην ίδια κατάσταση το βαρέλι. Σκεφθήκαμε πως το είχαν ξεχάσει από το συνεργείο καθαριότητας. Έτσι αποφασίσαμε να πάρουμε τηλέφωνο στο Δήμο να τους το θυμίσουμε.\n8) Εν τω μεταξύ, όσο ο καιρός περνάει και τα παιδιά φέρναμε σκουπίδια στο σχολείο, τόσο ο χώρος στην αίθουσα λιγόστευε. Δημιούργησε ο προβληματισμός: Αν δεν κάνουμε κάτι με τα σκουπίδια θα μας πνίξουνε. Μετά από διάφορες προτάσεις δόθηκε η λύση «Τα άχρηστα σκουπίδια να τα κάνουμε παιχνίδια».\nΈτσι άρχισε η δουλειά. Φτιάξαμε ελέφαντες από χάρτινες κούτες και πλαστικά μπουκάλια, καμηλοπάρδαλη από τα ίδια υλικά. Φτιάξαμε φοινικόδεντρα από πλαστικά ποτήρια και εφημερίδες, κότες και κοκόρια από χαρτόκουτα αυγόσαυρους από αυγοθήκες χάρτινες.\nΑπό κουτιά γάλατος - χάρτινα - φτιάξαμε αυτοκίνητα.\nΚάναμε και αλουμινοπατητήρι.\nΕνώσαμε φύλλα εφημερίδας και μετά στην τεράστια αυτή εφημερίδα τα παιδιά ζωγραφίσανε.\nΚάναμε κουμπαράδες από πλαστικά μπουκάλια.\nΈτσι η αίθουσα άδειασε από τα σκουπίδια και στη θέση τους μπήκαν οι χειροτεχνίες των παιδιών.\nΟργανώσαμε στο τέλος έκθεση των έργων αυτών και θεατρική παράσταση με το έργο της Τ. Τσιλιμένη: "ΑΝΑΚΥΚΛΩΣΗ". Τα παιδιά ντύθηκαν σκουπίδια. Ντενεκεδάκια, σακούλες, μπουκάλια.\nΗ ρύπανση - παιδί - ήταν γεμάτη χαρά που θα γινόταν βασίλισσα της γης.\nΌμως τα πουλιά μαζί με την σοφή κουκουβάγια δώσανε τη λύση: Ανακύκλωση.\nΣτο τέλος της παράστασης όλα τα παιδιά τραγουδούσανε με πάθος:\n«Για να σωθείτε - άνθρωποι ξυπνήστε\nμια λύση και μοναδική υπάρχει για όλη τη γη\nΑνθρωποι ξυπνήστε - ακούστε τραγουδήστε\nη γη για να σωθεί: Αλλού το μπουκάλι, αλλού το γυαλί.\nΈτσι σε λίγο καιρό θα έχουμε όλοι γι' αρχηγό την ανακύκλωση!!\nΑξιολόγηση - Συμπεράσματα - Προτάσεις Τα παιδιά ανταποκρίθηκαν ικανοποιητικά στο θέμα. Οι γονείς βοήθησαν πάρα πολύ στη συγκέντρωση των σκουπιδιών.\nΑυτό που μας έκανε εντύπωση ήταν ο ενθουσιασμός των παιδιών όταν από τα σκουπίδια φτιάχνανε τις χειροτεχνίες.\nΑποφασίσαμε του χρόνου να επισκεφθούμε ένα εργοστάσιο ανακύκλωσης μια και φέτος δεν μπορέσαμε να το πραγματοποιήσουμε.\nΠιστεύουμε πως όλες αυτές οι δραστηριότητες με επισφράγισμα τη θεατρική παράσταση, βοήθησαν τα νήπια να κατανοήσουν τη χρησιμότητα της ανακύκλωσης.\nΕλένη Βυζαντζίκογλου, Ευαγγελία Στεφανάτου\nLabels: Ανακύκλωση , Περιβαλλοντική Αγωγή\nLocation: Chalcis 34100, Greece